Carina 2020 - EEN.BA\nCarina 2020 je program saradnje EU koji pruža nacionalnim carinskim administracijama mogućnost stvaranja i razmjene informacija i ekspertize. Omogućava razvoj i operisanje velikih transevropskih IT sistema u partnerstvu i uspostavljanje različitih ljudskih mreža povezujući nacionalne zvaničnike iz cijele Evrope. Program ima budžet od 547,3 miliona eura i bit će raspoloživ 7 godina od 1. januara 2014. godine. Godina početka učešća Bosne i Hercegovine je 2015.\nZvaničnici koji žele učestvovati u programskim aktivnostima treba da stupe u kontakt sa svojim nacionalnim koordinatorom programa. Takođe možete kontaktirati Evropsku komisiju: TAXUD-Customs2020@ec.europa.eu.


Tegeltija razgovarao sa delegacijom EBRD - Istinito.com - Ne budi ovca!\nPočetna > BIH > Politika > Tegeltija razgovarao sa delegacijom EBRD\n5. Februara 2020. Istinito208Leave a Comment on Tegeltija razgovarao sa delegacijom EBRD\nPredsjedavajući Savjeta ministara Zoran Tegeltija naglasio je opredijeljenost Savjeta ministara da, uvažavajući nadležnosti svih nivoa vlasti u BiH, podrži sve projekte koji za cilj imaju poboljšanje poslovnog ambijenta u zemlji.\nU razgovoru sa delegacijom Evropske banke za obnovu i razvoj (EBRD) koju je predvodila direktor EBRD za centralnu i jugoistočnu Evropu Šarlot Rue, Tegeltija je ukazao na značaj uloge ove banke u razvoju privatnog sektora, kao glavnog nosioca ukupnog privrednog razvoja u BiH, saopšteno je iz Savjeta ministara.\nNa sastanku u Sarajevu razgovarano je o realizaciji dosadašnjih projekata, kao i investicionom planovima za naredni period, ali i o aktuelnim političkim i ekonomskim temama, te mogućnostima za unapređenje privredne saradnje sa zemljama regiona, s ciljem povećanja konkurentnosti tržišta zemalja Balkana.\nPredsjedavajući Savjeta ministara zahvalio je na dosadašnjoj dobroj saradnji, te izrazio očekivanje da će zajedničke aktivnosti biti nastavljene i u budućnosti.\nSastanku su prisustovali direktori EBRD za Balkan Žužana Hargitaji i Kancelarije EBRD u BiH Manuela Nesel.\nTagged ebrd evropska banka za obnovu i razvoj istinito zoran tegeltija


SAD o godišnjici crnogorske vlade: Konkretni rezultati uglavnom izostali – Portal Luca\nSjedinjene Države očekuju da će crnogorska vlada ispuniti obećanja, data prije više od godinu, da će Crna Gora ostati na evroatlantskom kursu i dati prioritet reformama potrebnim za pristupanje EU. Kao i uvijek, rezultati govore više od riječi. Do danas, iako se ulažu napori, ti konkretni rezultati uglavnom izostaju, saopšteno je Glasu Amerike iz američke ambasade u Podgorici, u odgovoru na pitanja u vezi sa godišnjicom izbora crnogorske vlade na čijem je čelu premijer Zdravko Krivokapić.\nVladajuća crnogorska koalicija je poslije pobjede na parlamentarnim izborima u avgustu 2020. godine obećala da će Crnu Goru zadržati na prozapadnom putu. U odgovoru na pitanje Glasa Amerike da li su, godinu posle izbora vlade, Sjedinjene Države i dalje uvjerene da je Crna Gora na tom putu, ambasada SAD navodi da je “od vitalnog je značaja da lideri iz cijelog političkog spektra – i, šire, cijelog društva – ostave po strani identitetska pitanja koja razdvajaju i usredsrede se umjesto toga na hitan zadatak – ubrzanje pristupanja Crne Gore EU”.\n“Sliku dodatno komplikuje stalno uplitanje autoritarnog ruskog režima koji je, sa svojim političkim i vjerskim proksijima iz regiona i unutar države, našao plodno tlo u duboko podijeljenom društvu u pokušaju da skrene Crnu Goru sa njenog evroatlantskog puta”, ističe se u odgovoru ambasade, uz ocjenu da “velika većina građana Crne Gore” želi da se zemlja pridruži Evropskoj uniji, kao i “sigurnu, bezbjednu i prosperitetnu budućnost”.\nNa pitanje da li bi veće učešće Demokratskog fronta (DF) u vladi ugrozilo proevropski put Crne Gore, iz ambasade je ponovljen stav da su SAD uz “sve koji podržavaju suverenu, inkluzivnu i demokratsku Crnu Goru, ukorijenjenu u evroatlantskim institucijama”.\n“Sudeći po njihovim dosadašnjim postupcima i izjavama, DF ne dijeli tu viziju. Nema vremena za gubljenje ako Crna Gora želi da zauzme mjesto koje joj pripada uz slobodne i demokratske države Evrope. Identitetska politika podjela koja ovaj region drži zarobljenim u prošlosti ne doprinosi nimalo unaprjeđenju interesa građana Crne Gore…Vrijeme je da politički lideri rade zajedno na rješavanju najhitnijih problema u zemlji koji uključuju borbu protiv korupcije, rast ekonomije i stavljanje COVID-a pod kontrolu”, saopšteno je iz američke ambasade u Podgorici.\nOcijenjeno je i da je, na godišnjicu izbora nove vlade, “crnogorsko društvo sve polarizovanije”.\n“Parlamentarni izbori 2020. i kasnija mirna tranzicija vlasti važne su prekretnice u evoluciji crnogorske demokratije. Promjena je zdrava i neophodna za funkcionisanje demokratskog društva. Nažalost, politika “mi” naspram “njih” ojačala je tokom protekle godine”, navodi se u odgovoru ambasade na upit Glasa Amerike.\nIstiče se i da “korupcija i slaba vladavina prava ozbiljno slabe crnogorsku demokratiju i ugrožavaju evroatlantske izglede zemlje i prosperitet njenih građana”.\n“Pozivamo crnogorsku vladu da ostane usredsređena na postizanje napretka u oblastima koje će ubrzati pristupanje Crne Gore EU. Oblasti koje zahtijevaju pažnju i djelovanje su dobro poznate: jačanje vladavine prava, suprotstavljanje transnacionalnom organizovanom kriminalu, borba protiv ukorijenjene korupcije i razvoj multikulturnog, tolerantnog i inkluzivnog demokratskog društva”, ističe se u odgovoru na pitanje Glasa Amerike da li je vlada ispunila obećanje da će sprovesti reforme neophodne za pristupanje zemlje EU i da će se boriti protiv korupcije i organizovanog kriminala.\n“Iako je bilo ograničenih uspjeha u sektoru bezbjednosti, uključujući hapšenja u visokoprofilnim slučajevima organizovanog kriminala, jasno je da Crnoj Gori hitno treba snažno, nezavisno, nepristrasno pravosuđe kako bi se osiguralo da oni koji krše zakon za to odgovaraju, bez obzira na njihove veze”, zaključuje se u odgovoru ambasade.


Ako ima ovu aplikaciju na telefonu, postoji velika šansa da te vara - InfoRS blog\nAko ima ovu aplikaciju na telefonu, postoji velika šansa da te vara\nNova aplikacija omogućava korisnicima da na svom smartfonu imaju nekoliko brojeva koje mogu da koriste u isto vreme.\n“Naša aplikacija korisnicima daje mogućnost da na svom uređaju koriste nekoliko različitih brojeva. I dok to zaista može da pomogne osobama koje planiraju da prevare svog partnera, ne verujemo da će se neko odlučiti na prevaru samo zbog naše aplikacije. Fejsbuk nam je olakšao da upoznajemo nove ljude, a Tinder nam omogućava da pronađemo partnera. Ako neko želi da sakrije nešto, pronaći će način”, izjavio je Kris Majkl, izvršni direktor kompanije koja stoji iza ove aplikacije.\nAko zaboravimo na prevaru, u pitanju je jako korisna aplikacija koja mnogima može olakšati život.\nOvo te neće naučiti u školi: 18 stvari koje svaka devojka mora da zna o seksu!\nNext story Nedeljni horoskop od 4. do 10. januara 2016.\nPrevious story Ovo te neće naučiti u školi: 18 stvari koje svaka devojka mora da zna o seksu!


ARHIVA - Izraelci dobijaju vakcinu Fajzer/Bajonteka u centru za vakcinacije na parkingu tržnog centra u Givataimu, u Izraelu, 4. februara 2021. (Foto: AP)\nPošto je pandemija i dalje van kontrole, kažu da je izvesna zaštita bolja od - nikakve. A novi podaci pokazuju da su vakcine prilično delotvorne i posle jedne doze.\n"Iako podaci o jednoj dozi zaista deluju interesantno, jedna stvar je što ne znamo koliko je trajna", izjavio je američki glavni stručnjak za infektivne bolesti, doktor Entoni Fauči, na brifingu u petak.\n"Kada dobijete dobru zaštitu, one ne nestane iznenada. Postepeno slabi tokom vremena", kaže Danuta Skovronski, epidemiolog i stgručnjak za grip i respiratorne bolesti u Centru za kontrolu bolesti Britanske Kolumbije.\n"Želite da imate dovoljan odgovor organizma na virus da, čak i ako je on umanjen, ne bude toliko umanjen da izlazi iz domena zaštite", kaže Fauči.\nSojevi koji su se pojavili su se "već pojavili pre nego što je uopšte bilo vakcina", podseća epidemiolog sa Univerziteta Harvard Vilijam Henidž.\nBiolozi koji proučavaju evoluciju virusa su "u principu relativno opušteni" kada je reč o pretnji da ljudi koji nisu dobili drugu dozu vakcine doprinesu novim mutacijama virusa, kaže Henidž.\n"Ne mislim da postoji bilo koji konkretan razlog da se misli da će odlaganje druge doze dovesti do novih sojeva otpornih na vakcine", zaključuje Henidž.


Miškoviću produžen pritvor - iKragujevac\npetak, 11 januar 2013 15:42\nPritvor Miroslavu i Marku Miškoviću kao i još sedmoro osumnjičenih produžen je za 30 dana. Osumnjičeni se terete za izvalčenje para iz putarskih preduzeća.\nTužilaštvo za organizovani kriminal predložilo je Specijalnom sudu u Beogradu da se Miškovićima, Đuraškoviću i još četvorici osumnjičenih produži pritvor u kome se nalaze od 12. decembra.\nU okviru istrage protiv vlasnika "Delta holdinga" i još devet osumnjičenih za izvlačenje para iz putarskih preduzećau Tužilaštvu za organizovani kriminal svedočila je direktorka "Luke Beograd" Ivana Veselinović.\nPosle saslušanja, koje je trajalo oko dva sata, Veselinovićeva nije htela da daje izjave novinarima koji su je čekali ispred Specijalnog suda.\nVeselinovićeva je svedočila o svojim saznanjima u vezi sa poslovanjem "Delta brokera", jedne od Miškovićevih kompanija u kojoj je ranije bila zaposlena. Osim nje, danas su saslušana još dva svedoka.\nIstraga se nastavlja sledeće sedmice.\nVlasnik "Delta holdinga" Miroslav Mišković, Đurašković i još sedam osumnjičenih uhapšeni su u 12. decembra zbog sumnje da su zloupotrebom službenog položaja izvlačili novac iz putarskih preduzeća i sebi pribavili korist od oko 30 miliona evra, i protiv svih 10 će biti sprovedena istraga.\nMiškovići i Đurašković se terete da su, od 2005. do kraja 2010. godine, kao suvlasnici u privatizovanom Preduzeću za puteve "Niš", a preko njega i suvlasnici više preduzeća za puteve, "Beograd", "Kragujevac", "Vranje", "Srem put", "Bačka put" i drugih, neosnovano iz tih preduzeća izvukli novac i imovinu.\nOsumnjičeni su od zajedničkog posla zaradili oko 30 milioina evra, od čega je Miškoviću pripalo od 17 do 19 miliona evra, Đuraškoviću 10 miliona evra, a preduzeću "Hemslejd" 1,2 miliona evra.


Svetska banka: Ulaganje u zdravstvo i obrazovanje je ključ privrednog rasta – Bankar.rs\nHome/ANALIZE/Svetska banka: Ulaganje u zdravstvo i obrazovanje je ključ privrednog rasta\nSvetska banka: Ulaganje u zdravstvo i obrazovanje je ključ privrednog rasta\nInvesticije u kvalitetno obrazovanje i zdravstvo biće posebno značajne za pospandemijski oporavak u rastućim ekonomijama Evrope i centralne Azije, ukazala je Svetska banka.\nTe zemlje, po proceni Svetske banke, doživeće ove godine pad aktivnosti od 4,4 procenta, što predstavlja najgoru recesiju od globalne finansijske krize 2008. godine.\n“Oporavak ekonomske aktivnosti očekuje se 2021. godine, u rasponu od 1,1 odsto do 3,3 odsto. Ovakva prognoza i dalje je veoma neizvesna, uz rizik lošijeg ishoda”, navodi se u dopunjenom izdanju Ekonomskog izveštaja Svetske banke za ovaj region.\nIstaknuto je da pandemija koronavirusa i prateće mere za suzbijanje njenih efekata imaju snažan uticaj na srpsku privredu, za koju se očekuje da je zapala u recesiju sa projektovanim padom bruto domaćeg proizvoda (BDP) od tri odsto u 2020.\nIstaknuto je da će tempo oporavka u rastućim ekonomijama Evrope i centralne Azijezavisiti od trajanja pandemije korona virusa, raspoloživosti i distribucije vakcina kao i razmera poboljšanja globalne trgovine i investicija.\nSvetska banka je upozorila da rast u regionu može biti slabiji od očekivanog u slučaju pogoršanja pandemije.\n“U ovako izazovnim vremenima, zemlje Evrope i centralne Azije moraju da se pripreme za period nakon trenutnih kriza i za snažan postpandemijski oporavak”, rekla je potpredsednica Svetske banke za Evropu i centralnu Aziju Ana Bjerde.\nTo znači, kako je objasnila, da je potrebno da se osnaže uprave, poboljša investiciona klima, podstiču inovacije i digitalni razvoj, kao i da su neophodne znatne i kontinuirane investicije u kvalitetno obrazovanje i zdravstvo.\nPo prognozi Svetske banke, pandemijom podstaknut pad ekonomske aktivnosti u 2020. povećaće siromaštvo u svim zemljama regiona.\n“Uz granicu siromaštva od 3,2 dolara na dan, dodatnih 2,2 miliona ljudi moglo bi da zapadne u siromaštvo. Uz granicu siromaštva od 5,5 dolara na dan, koja se obično koristi kao definicija za zemlje koje po pravilu pripadaju grupama sa višim srednjim dohotkom, čak šest miliona ljudi moglo bi postati siromašno”, navodi se u izveštaju.\nDodaje se da je kvalitetno više obrazovanje od izuzetnog značaja da bi ljudi ostali konkurentni na tržištima rada koja se brzo menjaju.\nprivredni rast Svetska banka\nNemci objavili popis plata, nema bruto plate niže od 1.600 evra


Dačić i Makleod: Jačati parlamentarnu saradnju - NOVA portal\nDačić i Makleod: Jačati parlamentarnu saradnju\nPolitika Autor:Tanjug 27. Nov. 202013:12\nTANJUG/ NARODNA SKUPSTINA RS\nDačić i Makleod su se saglasili da bi takve posete koristile i unapređenju ukupnih bilateralnih odnosa i dogovorili se da se realizaciji bilateralnih poseta pristupi odmah nakon stabilizacije zdravstvenih prilika.\nIzrazili su zadovoljstvo saradnjom između parlamentarnih grupa prijateljstva i izrazili očekivanje da će ona i u novom sazivu Narodne skupštine biti nastavljena.\nRazgovarano je i o nastavku saradnje kroz projekte koje finansira Vestministerska fondacija, a koji bi mogli doprineti efikasnijem radu Narodne skupštine.\nAmbasadorka Makleod čestitala je stupanje na novu dužnost predsedniku parlamenta i poželela mu uspeh u obavljanju te odgovorne funkcije.\nDačić se zahvalio na čestitkama i predstavtio prioritete rada Narodne skupštine, a upoznao je sagovornicu sa aktivnostima Skupštine i načinom funkcionisanja u otežanim uslovima izazvanim koronavirusom.\nIstakao je spremnost da tokom svog mandata radi na osnaživanju uloge Narodne skupštine i unapređenju njenog rada i zahvalio se na pomoći koji je Velika Britanija u prethodnom periodu pružila Skupštini.\nivica dačićŠan Makleod


You are here: Home / BiH / Turizam / Vijesti / Milion i po eura za projekte iz oblasti turizma u BiH\n14.05.2019. By Off 204\nU okviru Projekta EU4Business danas je objavljen poziv za dostavljanje projektnih prijedloga za podršku razvoju turizma u Bosni i Hercegovini.\nVršilac dužnosti šefa Odjela operacija Delegacije Evropske unije u Bosni i Hercegovini Nicolas Bizel izjavio je da Evropska unija kontinuirano podržava sektor turizma, kao jedan od najbrže rastućih sektora u Bosni i Hercegovini.\n“Turizam ima sve važniju ulogu za ekonomski rast i samozapošljavanje. U Bosni i Hercegovini turizam sa tri posto učestvuje u BDP-u i postoji veliki prostor za rast. Oblasti u kojima je potrebno raditi više i gdje postoje razvojne mogućnosti su razvoj vještina, boljeg marketinga, te određenih alata kao što su informacione tehnologije”, rekao je Bizel.\nU okviru ovog poziva postoje dva prioriteta za finansiranje – kulturni turizam u vezi UNESCO zaštićenom materijalnom i nematerijalnom baštinom, te turizam na otvorenom na lokacijama duž Via Dinarica zelene linije u Bosni i Hercegovini.\nProjektni menadžer iz GIZ-a u okviru EU4Business projekta Nils Wetzel izjavio je da puni ekonomski potencijal sektora turizma u Bosni i Hercegovini nije iskorišten. Podrška Evropske unije je, kako je naglasio, prilika da se ovaj sektor unaprijedi.\n“Očekujemo da će više od 30 lokalnih biznisa unaprijediti svoju turističku ponudu, što bi trebalo rezultirati povećanjem njihove prodaje i prihoda, te otvaranjem više od 50 novih radnih mjesta”, rekao je Wetzel.\nProjekt EU4Business vrijedan je 16,1 miliona eura, a finansiraju ga Evropska unija (15 miliona eura) i Savezna Republika Njemačka (1,1 milion eura).\nProjekt provode GIZ, ILO i UNDP, od aprila 2018. do marta 2022. godine.\nProsinečki i Marjanović 20. maja objavljuju spiskove igrača 14.05.2019.\nHerbicid bračnom paru uzrokovao karcinom, odšteta 2,5 milijardi dolara 14.05.2019.


Obuka: Veb programiranje - Obrazovno kreativni centar\nObuka: Veb programiranje\nU okviru projekta IT preduzetništvo Bor, obuka iz oblasti veb programiranje realizovaće se kao dva kursa/obuke:\n1. Obuka za Front-end programere\nOva obuka trajaće 32 časa.\nTokom ove obuke učesnici će učiti da kreiraju sadržaje (kod i dizajn) koji se vide na internet browseru korinika.\n2. Obuka za Back-end programere:\nTokom ove obuke učesnici će učiti da kreiraju sadržaje koji se izvršavaju na veb serverima i nisu vidljivi korisnicima.\nOve vrste poslova možemo da predstavimo slično kao u procesu spremanja hrane u restoranu. Backend programeri su oni koji hranu spremaju a Frontend su oni koji hranu lepo spakuju na tanjiru i odnesu je gostu.\nOvde je isto samo se radi sa sajtovima, aplikacijama ...


Marjanović: Teva donosi Srbiji bolji pristup najmodernijim terapijama - Nira Press\nPočetna » Marjanović: Teva donosi Srbiji bolji pristup najmodernijim terapijama\nUlazak farmaceutskog giganta Teva u Srbiju kroz akviziciju Aktavisa omogućiće pristup nasavremenijim terapijama za pulmološke i kardiološke pacijente, obolele od multiple skleroze i uvođenje novih lekova iz oblasti terapije bola, kazao je Pavle Marjanović, direktor kompanije Aktavis za Srbiju i Crnu Goru koja sada posluje u sastavu te farmaceutske kompanije.\n„Prvi put je jedan globalni farmaceutski lider prisutan u Srbiji i kao domaći proizvođač. Kompanija Teva ne samo što je najveći svetski proizvođač generičkih lekova već ima značajno zastupljene inovativne lekove i brendove s višedecenijskom tradicijom“, rekao je Marjanović za Betu.\nOn je istakao da će Aktavis pod okriljem Teve nastaviti da širi portfolio lekova iz urologije i psihijatrije, a da se u 2017. godini očekuje lansiranje lekova za najsavremenije terapije, pre svega za lečenje astme i hronične opstruktivne bolesti pluća.\nGovoreći o radu “Zdravlja Actavis”, Marjanović kaže da leskovačka fabrika lekova od prvog dana poslovanja u sastavu Teve nastavlja da redovno ispunjava svoj prioritetni cilj – proizvodnju i snabdevanje kupaca i krajnjih korisnika proizvodima vrhunskog kvaliteta u skladu sa domaćim, evropskim i svetskim standardima i zahtevima tržišta. Dodao je da su dosadašnji razvoj i uvođenje novih proizvoda obezbedili leskovačkoj fabrici povećanje obima proizvodnje, od čega preko 70 odsto čini izvoz.\n“U toku je usklađivanju i integraciji svih poslovnih sistema i parametara poslovanja fabrike sa standardima Teve koja je globalni lider u ovoj industriji. Proces integracije leskovačke fabrike teče izuzetno brzo i efikasno, pa smo uvereni da će ova etapa biti u potpunosti završena prema planu”, rekao je Marjanović i podsetio da je Aktavis u sastavu Teve od početka avgusta ove godine.\nMarjanović je ocenio da se fondovi zdravstva u svetu suočavaju sa teškoćama u finansiranju zdravstvenih sistema i da je slična situacija i u bogatim i u siromašnim zemljama.\n“Zato je neophodna strateška partnerska saradnja između medicinskih vlasti zemlje i svih učesnika u procesu, što svakako uključuje vodeće farmaceutske kompanije na tržištu. Te kompanije se moraju kontinuirano prilagođavati kako bi doprinele održivosti funkcionisanja zdravstvenog sistema. S duge strane, razumevanje za način funkcionisanja industrije, može da omogući fondovima bolje upravljenje potrebama u skladu s mogućnostima: predvidljivost eventualnih promena na listi lekova, odobravanja cena lekova i njihovo utvrđivanje u skladu s proizvodnim mogućnostima kako ne bi došlo do nestašice nekih proizvoda”, rekao je Marjanović.\nPo njegovim rečima, u Srbiji je postignut veliki napredak u poslednjih par godina u redovnosti plaćanja obaveza Republičkog fonda za zdravstveno osiguranje prema proizvođačima lekova.\n„Uspostavljena je praksa konstruktivnog i pre svega transparentnog dijaloga između države i farmaceutske industrije. To je kamen temeljac za dalja poboljšanja na obe strane. Svedoci smo da i značajan broj inovativnih lekova ulazi na listu ovih dana pod uslovima posebnih ugovora sa Fondom. To pacijentima omogućava inovativne terapije, ali se ne narušava stabilnost poslovanja Fonda”, rekao je Marjanović.\nMarjanović smatra da je dosta urađeno da bi širi spektar generičkih lekova najnovije generacije bio dostupniji pacijentima.\nKako je predložio, sledeći korak u uspostvaljanju boljeg zdravstenog sistema bi mogao da bude povećanje predvidljivosti mogućih promena, na primer, unapred definisani datumi odobravanja novih lista kao i datumi odobravanja cena.\nMarjanović smatra da svaka zemlja mora da radi na svom sistemu optimalne strukture farmaceutskog sektora.\n“Jasno je da treba razmatrati dobre ili loše modele iz drugih zemalja ali to ne znači da ‘dobar’ model u drugim zemljama treba jednostavno da prekopiramo čime bi smo možda doveli u pitanje narušavanje sistema koji je dobro postavljen. Odgovor za definisanje dobrog sistema u budućnosti leži u strukturisanom dijalogu između medicinskih vlasti, industrije, asocijacija pacijenata, zdravstvenih radnika“, kazao je direktor Aktavisa.\nDodao da u tom dijalogu Aktavis može da pruži značajan doprinos zato što posluje i kao globalna i kao lokalna kompanija, što joj, kako je naveo, omogućava razumevanje svetskih trendova, potreba bolesnika i celokupnog sistema na kvalitetniji način.


Podsetimo, ovaj 38-godišnji Švajcarac je prokockao vođstvo od 2:1 u setovima protiv Grigora Dimitrova i tako ostao bez polufinala.\nFederer, petostruki US Open šampion, morao je u jednom trenutku da napusti teren zbog privatnog medicinskog tretmana jer je osećao bolove u gornjem delu leđa, blizu vrata, ali je odbio da to bude njegovo opravdanje za rezultatski krah, samo dan nakon što je sa ovog grend slema ispao i branilac titule, Novak Đoković.\nŠtaviše, o Đokoviću skoro da uopšte nije hteo da priča, iako je bio upitan posle poraza upravo o njemu.\nNaime, novinare je posle Federerove eliminacije zanimalo kakav je njegov stav o tome što su i on i Đoković ostali bez završnice ovog grend slema.\nTačnije, pitanje je glasilo "Šta za tenis znači to što od tzv. Velike trojke, koju činite sa Novakom Đokovićem i Rafaelom Nadalom, samo će jedan od vas, i to možda, igrati polufinale?", a Federer je odbrusio:\nViše od toga nije hteo da priča na temu svojih najvećih rivala, niti činjenice da su on i Nole prerano ispali sa Otvorenog prvenstva SAD.\nPodsetimo, Dimitrov će posle pobede nad Federerom u polufinalu igrati protiv Rusa Danila Medvedeva, koji je Stana Vavrinku eliminisao sa 7:6(6), 6:3, 3:6, 6:1.


Soroš okupio grupu bogataša sa ciljem da sruše Trampa | WebTribune\nHome U FOKUSU Soroš okupio grupu bogataša sa ciljem da sruše Trampa\nSoroš okupio grupu bogataša sa ciljem da sruše Trampa\nMilijarder Džordž Soroš, jedan od glavnih sponzora kampanje Hilari Klinton, ne može da se pomiri sa pobedom Donalda Trampa na predsedničkim izborima u SAD.\nAmerički biznismen mađarskog porekla okupio je veliki broj prebogatih lilberala u Vašingtonu, gde u luksuznom “Mandarin orijental” hotelu na trodnevnom sastanku pokušavaju da pronađu načine da sabotiraju Trampov mandat, piše ugledni magazin “Politiko”.\nKonferencija je počela u nedelju, a kako prenosi list “Politiko”, glavni sponzor sastanka je uticajni klub “Demokratska alijansa”, poznatiji kao DA (Democratic alliance). Pored prebogatih antitrampovski nastrojenih biznismena, sastanku prisustvuju i politički zvaničnici, poput Nensi Pelosi, šefice demokrata u Senatu, senatorke Elizabet Voren i drugih\nNa ovim sastancima detaljno se razrađuje strategija sabotaže Trampovog plana o prvih 100 dana mandata, koji ova grupa smatra “užasnim napadom na dostignuća Baraka Obame”.\nDemokratska alijansa je poslednje decenije umnogome kreirala izgled institucionalne levice, kako se Demokratska partija predstavlja (urprkos brojnim potezima koji nemaju veze s tom političkom orijentacijom), i uzdigla Hilari Klinton na poziciju centralne figure Demokratske partije.\n“Demokratska alijansa” je računala da će kampanja kreirana na temeljima opasnosti od klimatskih promena, pravima žena i manjina biti dovoljna da Klintonova porazi Trampa na izborima, ali desilo se potpuno suprotno.\n– Ne gubiš na izborima na kojima su svi očekivali pobedu, na izborima sa tolikim ulogom, osim ako ne napraviš neke krupne greške, kako u pretpostavkama, tako i u strategiji i taktici. Nećemo žuriti ni u čemu, ali ćemo se odupirati Trampovoj administraciji – rekla je Gara Lamarš, predsednica DA na večeri dobrodošlice u hotelu “Mandarin” u nedelju.\nOva njena konstatacija ukazuje da nešto ozbiljno mora da se menja, kako među demokratama, tako i u “Demokratskoj alijansi”, a da su glavni finansijeri seli za veliki sto kako bi dogovorili šta im je činiti.\nNajavljena je “velika ofanziva” na povratak moći i poverenja birača, i to pre svega u državama u kojima je Tramp odneo ključne pobede – Floridi, Ohaju, Pensilvaniji, Mičigenu, Viskonsinu…\nSUTRA SLAVIMO ĐURĐIC: Od njega zavisi kakva će zima biti, a evo šta NIKAKO da ne radite\nFRONT I SA KINEZIMA: Ratni brodovi SAD, ušli u Južno kinesko more\nAmerikanci puštaju na slobodu GMO komarce “ubice”


Ruska invazija iskušava 'Otvoreni Balkan'\nPremijer Albanije Edi Rama, predsednik Srbije Aleksandar Vučić i tada zamenik premijera Severne Makedonije Nikola Dimitrov na konferenciji za medije posle sastanka u okviru regionalne inicijative za saradnju "Open Balkan" u Beogradu 4. novembra 2021.\nIako su predstavnici Srbije, Albanije i Severne Makedonije planirali da sredinom marta održe novi sastanak u okviru regionalne inicijative "Otvoreni Balkan", dogovoreno je da, zbog rata u Ukrajini, taj susret bude pomeren za maj, rečeno je za Radio Slobodna Evropa (RSE) u Privrednoj komori Srbije (PKS).\nKako navode, to je dogovoreno kako bi se do tada "svi mogli usredsrediti na obezbeđivanje uslova za nesmetano funkcionisanje privreda i sagledali uticaji i posledice rata u Ukrajini na naše privrede".\nU Privrednoj komori Srbije ističu da za privrednike i kompanije iz tri zemlje-članice "Otvorenog Balkana" "ova inicijative jeste i biće veoma održiva", međutim napominju:\n"Istovremeno, svedoci smo tragičnih ratnih događaja u Ukrajini čije posledice po evropsku i svetsku ekonomiju niko sa sigurnošću još ne može da predvidi", navode u PKS.\nVlada Severne Makedonije ocenila je za RSE da regionalna inicijativa nije ni na koji način ugrožena, te smatraju da će postati sve atraktivnija.\nKakav je stav Beograda, Skoplja i Tirane prema ruskoj invaziji?\nNakon što je Ruska Federacija 24. februara pokrenula invaziju na susednu Ukrajinu, što se ubrzo pretvorilo u totalni rat, Evropska unija (EU), Sjedinjene Države i Velika Britanija uvele su čitav niz sankcija Rusiji, na šta je Kremlj odgovorio istom merom.\nSrbija je osudila invaziju Rusije, ali se nije pridružila sankcijama, za razliku od Severne Makedonije i Albanije, druge dve članice regionalne ekonomske inicijative "Otvoreni Balkan". Obe zemlje Vlada Rusije je stavila na spisak stranih država i teritorija koje "vrše neprijateljske radnje protiv Rusije, ruskih pravnih i fizičkih osoba".\nRusija stavila Crnu Goru i Sjevernu Makedoniju na listu 'neprijateljskih zemalja'\nInicijativu "Otvoreni Balkan" pokrenuli su najviši predstavnici Srbije, Albanije i Severne Makedonije, s idejom da se olakša protok ljudi, robe i kapitala na nivou te tri države.\nMože li biti ruskih zloupotreba "Otvorenog Balkana"?\nU PKS kažu za RSE da su u stalnom kontaktu sa privrednicima u vezi sa najrazličitijim temama, te dodaju da je među njima trenutna kriza najaktuelnija.\n"Privrednicima su potrebni predvidivi uslovi za poslovanje i sprovođenje dogovorenih sporazuma i mera koje će im olakšati poslovanje", kažu u Privrednoj komori Srbije.\nPrema njihovim rečima, privrede Zapadnog Balkana pa i tri zemlje članice "Otvoreni Balkan" su u svom poslovanju u najvećoj meri okrenute Evropskoj uniji "koja nam je svima najveći spoljnotrgovinski partner i odakle dolazi najveći broj stranih investicija".\n"Smatramo da će primena dogovora biti najveći test za uspešnost same inicijative. Istovremeno, međusobna saradnja i solidarnost zemalja Zapadnog Balkana je naročito važna u kriznim trenucima što je i pokazala izuzetna saradnja tokom pandemije", navode u PKS.\nRama, Vučić i Zaev u Tirani postigli dogovor o zajedničkom tržištu rada\nJedna od ključnih ideja inicijatora "Otvorenog Balkana" je sloboda kretanja ljudi, robe i usluga, a deo tih olakšica u vezi sa tim je već usvojen.\nNa pitanje RSE postoji li opasnost da se roba iz Rusije preko Srbije – koja Kremlju nije uvela sankcije – nađe na tržištu Severne Makedonije i Albanije, u PKS podvlače da se inicijativa "Otvoreni Balkan" u domenu olakšavanja trgovine robom odnosi samo na robu poreklom iz ove tri države.\n"Sigurni smo da će tri administracije koje su razvile operativniji i konstruktivniji radni odnos kroz saradnju na realizaciji incijative Otvoreni Balkan, naći način da poštuju odluke svojih Vlada a da ne ugroze suštinu inicijative", kažu u Privrednoj komori Srbije.\nNapominju da je u "ovako velikoj političkoj i ekonomskoj neizvesnosti sa kojom se suočavaju svi, uključujući članice Evropske unije treba raditi na što čvršćem regionalnom povezivanju i saradnji".\n"Verujemo da će odlična saradnja između tri države, kao i poverenje koje se izgrađuje između državnih organa i agencija kroz operacionalizaciju dogovora, doprineti da se na sve izazove pronađe odgovor koji će zaštititi privrede ove tri zemlje i čitavog regiona i koji će obezbediti da se na najbolji način prebrode politički i ekonomski izazovi koji su pred nama", kažu u PKS.\nEscobar: Otvoreni Balkan neće uspeti ako tu nije svih šest država\nKakav je stav Vlade Severne Makedonije?\nVlada Severne Makedonije je u pisanom odgovoru za RSE istakla da inicijativa "Otvoreni Balkan" nije ugrožena aktuelnom krizom.\n"'Otvoreni Balkan' ima jasno definisane ciljeve, inicijative i projekte koji u ovom trenutku nisu ni na koji način ugroženi, naprotiv, jača se implementacija već dogovorenog i razvijaju se ideje za saradnju u novim oblastima", kažu u Vladi Severne Makedonije.\nKako navode, inicijativa već pruža konkretne rezultate, beneficije i olakšice za građane i preduzeća, što je, dodaju, prepoznao i američki Stejt department.\nNa pitanje RSE postoji li opasnost da se u okviru "Otvorenog Balkana" preko Srbije uvozi ruska roba, koja zbog sankcija ne bi smela da se nađe na tržištu Severne Makedonije i Albanije, u Skoplju kažu:\n"Obaveze preuzete u okviru inicijative 'Otvoreni Balkan' ni na koji način ne isključuju poštovanje sankcija koje su predviđene Zajedničkom spoljnom i bezbednosnom politikom EU u odnosu na Rusku Federaciju."\nZašto je u predizbornoj kampanji Srbije 'Ukrajina' nepopularna reč?\nŠto se tiče pogleda Srbije na ukrajinsku krizu, u makedonskoj Vladi napominju da je Srbija 2. marta glasala za rezoluciju Generalne skupštine UN kojom se osuđuje vojna agresija na Ukrajinu, kao i da je zvanični Beograd stao iza suvereniteta Ukrajine.\n"Taj korak je 9. marta javno pozdravila državna podsekretarka SAD za politička pitanja Viktorija Nuland", podseća Vlada Severne Makedonije.\nPoruke zvaničnika Srbije i Albanije\nOtkako je počeo rat u Ukrajini, predsednik Srbije Aleksandar Vučić nije mnogo pažnje u javnosti posvećivao "Otvorenom Balkanu". Na to se osvrnuo u intervjuu za televiziju "Pink" 12. marta, rekavši da je Srbija opredeljena za "Otvoreni Balkan" i da će snabdevati susede brašnom i drugom robom.\nVlada Srbije je 10. marta zabranila izvoz pšenice, brašna, kukuruza i ulja. To je, prema Vučićevim rečima, urađeno jer poslednjih dana drastično porastao izvoz pšenice i brašna.\nKoliko Srbija izvozi pšenice, brašna, kukuruza i ulja?\nDržava će se, najavio je Vučić, odreći 20 odsto od akcize kako bi mogla da stabilizuje cenu goriva. Takođe će u martu morati da obezbedi dodatnih 150 miliona evra za Elektroprivredu Srbije i Srbijagas zbog nedostatka uglja i gasa.\nMilioni pogođeni skokom cijena hrane zbog rata u Ukrajini\nPrethodno je Ukrajina – koja je četvrti najveći izvoznik hrane u svetu – odlučila da blokira izvoz raži, ječma, heljde, prosa, šećera, soli i mesa do kraja 2022. godine.\nPremijer Albanije Edi Rama je 13. marta izjavio da Albanija pregovara sa Srbijom kako bi izvukla deo žitarica koji je ugovoren od strane albanskih kompanija.\n"Verujem da ćemo to postići zahvaljujući 'Otvorenom Balkanu'", rekao je Rama.\nPremijer Albanije je početkom marta izjavio da je ova inicijativa sada "važnija nego juče", a da će to i vreme pokazati.\nZašto su u SAD "optimisti"?\nNa pitanje Radija Slobodna Evropa da li je za Sjedinjene Države u trenutnoj geopolitičkoj situaciji održiv nastavak inicijative "Otvoreni Balkan", u Ambasadi SAD kažu da je na zemljama-članicama inicijative da to odluče. Dodaju da Ruska Federacija "nema 'veto' na ekonomsku integraciju Zapadnog Balkana".\n"Ostajemo optimisti da će članice nastaviti da unapređuju taj cilj u okviru ovog i drugih mehanizama, i raditi na tome da osiguraju da su pogođene politike usklađene sa Evropskom unijom. Demokratije širom sveta ujedinjene su u osudi neopravdane i nezakonite agresije Rusije na Ukrajinu", kažu u Ambasadi SAD u Beogradu.\nU diplomatskom predstavništvu Sjedinjenih Država navode da SAD smatraju ekonomsku integraciju Zapadnog Balkana ključnom za izgradnju dugoročnog prosperiteta i stabilnosti za region.\n"Uklanjanje barijera za unapređenje trgovine i poslovanja u regionu, kao i izgradnja poverenja među susedima, je pametan potez", navodi se u odgovoru Ambasade za RSE.\n'Otvoreni Balkan' i šta je do sada postignuto?\nInicijativa "Otvoreni Balkan", koja se u početku zvala "Mali Šengen" osnovana je oktobra 2019. godine. Tada su se u Novom Sadu, osamdeset kilometara severno od Beograda, sastali predsednik Srbije Aleksandar Vučić, te premijeri Albanije i Severne Makedonije Edi Rama i Zoran Zaev, i potpisali deklaraciju o namerama o uspostavljanju "Malog Šengena" između tri zemlje.\nIdeja deklaracije je bila, kako su objasnili potpisnici, da čitav region Zapadnog Balkana počne da funkcioniše na četiri ključne slobode Evropske unije – slobodi kretanja kapitala, roba, usluga i ljudi.\nOd tada je održano nekoliko sastanaka najviših predstavnika tri države. Poslednji je organizovan decembra 2021. u Tirani, gde su delegacije potpisale sporazume koji olakšavaju dobijanje papira za radnike iz Srbije, Severne Makedonije i Albanije, kao i nekoliko sporazuma iz oblasti veterine i fitosanitarne inspekcije.\nNa prethodnim sastancima delegacije ove tri zemlje odlučile su da se slobodno kretanje njihovih državljana obavlja uz lične karte, a da se od 1. januara 2023. ukinu carinske kontrole. Takođe su potpisani sporazumi o saradnji na prevenciji i otklanjanju posledica elementarnih nepogoda.\nIako su inicijatori "Otvorenog Balkana" više puta ponovili da je ova inicijativa "inkluzivna" i pozivali druge zemlje Zapadnog Balkana da joj se priključe, države iz okruženja – Crna Gora, Bosna i Hercegovina i Kosovo – ne gledaju sa entuzijazmom na tu ideju.\nPolitičke stranke na Kosovu, na vlasti i u opoziciji, ocenjuju da je takva inicijativa bez vizije i opasna. Premijer Kosova Aljbin (Albin) Kurti rekao je da inicijativa "Otvoreni Balkan" više liči na "Otvoreni Balkan za uticaje sa istoka" nego kao inicijativu za zajedničko regionalno tržište.\nPolitički predstavnici Crne Gore i Bosne i Hercegovine drže se stava da ne postaju deo inicijativa koje se mogu posmatrati kao alternativa njihovom putu ka integraciji u Evropsku uniju.\nSvi uspesi i neuspesi ’Malog Šengena’\n*Saradnja na tekstu: Pelagija Stojančova i Amra Zejneli.\nOgrijev u BiH duplo skuplji zbog izvoza u Evropu


Антић на Четвртој конференциjи регионалног пословног клуба Бизнис плус | Socijalistička partija Srbije\nAntić na Četvrtoj konferenciji regionalnog poslovnog kluba Biznis plus Vesti\n26 marta, 2015 u 17:34\nMinistar energetike Aleksandar Antić izjavio je da od 1. aprila struja neće poskupeti i da je pozicija Vlade Srbije da poskupljenje treba da se odvija postepeno zbog toga što, pored dogovora sa međunarodnim institucijama, mora da se uvaži i teško socijalno ekonomsko stanje građana.\n“Do kraja grejne sezone, kao što sam više puta rekao, neće biti korekcija cene električne energije, tako da od 1. aprila cena struje ostaje ista”, rekao je ministar novinarima u pauzi Četvrte konferencije regionalnog poslovnog kluba Biznis plus.\nOn je rekao da Vlada Srbije nastavlja razgovore i sa EPS-om i sa Agencijom za energetiku ali i sa međunarodnim finansijskim institucijama koje rade monitoring naših javnih finansija ali i monitoring javnih preduzeća.\n“Nema dileme, ja mislim da je to javnosti jasno da smo mi pod ozbiljnim pritiskom pre svega MMF-a ali i EBRD i Svetske banke, da u vremenu pred nama učinimo da cena električne energije dođe na ekonomski nivo, ali Vlada Srbije pokušava da, uvažavajući stanje i socijalno-ekonomske mogućnosti građana, učini da to bude postepeno i da traje u dužem nizu godina”, rekao je Antić.\nOn je podvukao da su razgovori u toku i da će obavestiti javnost o rezultatima dogovora.\nAntić je najavio da će razgovarati sa zaposlenima u rudarskom basenu Kostolac, koji već treći dan protestuju zahtevajući da se preduzeća “Autotransport”, “Kostolac usluge”, “Prim” i “Georad” vrate u okvire matičnog preduzeća “TE-KO Kostolac”.\n“Ukoliko postoji mogućnost i ekonomska opravdanost za vraćanje četiri preduzeća u rudarskom basenu Kostolac, pod okrilje Elektroprivrede Srbije (EPS), onda to treba učiniti”, rekao je Antić novinarima u Hajatu.\nIstakavši da ne robuje prošlim vremenima i odlukama, Antić je kazao da će sa zaposlenima pokušati da nađe najracionalnije rešenje.\n“Pokušavamo da nađemo neko rešenje koje će biti smisleno, održivo, u najboljem interesu i EPS-a, ali i zaposlenih u tim kompanijama”, rekao je Antić.\nPrema njegovim rečima, ta preduzeća su izdvojena iz osnovne delatnosti EPS-a u periodu od 2003. do 2005. godine i to je bio tada deo aranžmana s MMF-om, ali su reverzibilni procesi, koji treba da vrate status tih preduzeća na staro – teški.\nNaglašavajući da je on pristalica razgovora i da o svemu treba razgovarati, ministar energetike je rekao da bi najpre trebalo napraviti tehno-ekonomsku analizuju koja će pokazati da li je vraćanje ta četiri preduzeća u sastav EPS-a dobro za te kompanije i za EPS.\nUkoliko postoji mogućnost i ekonomska opravdanost, prema Antićevim rečima, onda treba vratiti te firme u okrilje EPS-a, jer on “ne robuje prošlim vremenima i prošlim odlukama”.


I, umesto da se pređe "samo" 687 kilometara do "šangajske želje" i četvrtfinalnog okršaja sa Poljskom, usledilo je znatno duže putovanje na sam jugoistok Kine. A uspeju li tamo da pobede Argentinu, u četvrtfinalu koje se igra u utorak, ići će se u oko 2.100 kilometara dalek Peking, gde su zakazani završni mečevi za medalje.\nMeđutim, na prilično impresivne Argentince, koje predvode iskusni Luis Skola u lucidni plej Fakundo Kampaco, naši će - bez treninga.\nNaime, centralni teren u Donguanu je utakmicama za plasman, a od male sale se odustalo kako bi se ekipa što bolje odmorila posle meča sa Španijom.\nDakle, bez novog treninga će naći ući u najvažniji meč na šampionatu planete, četvrtfinale od kog zavisi da li će se igrati za medalje, ili će se svi ti snovi raspršiti.\nBili su u sličnoj situaciji naši kada su iz Fošana stigli u Vuhan, pa su u hotelu odradili "mini-pripreme", jer su termini za treninge u hali bili takvi da su morali maltene da trče iz autobusa, pravo sa putovanja, u dvoranu. Dakle, ništa novo. Ali, iako bi sigurno značilo "orlovima" da, kako to košarkaši vole da kažu, "osete dvoranu, parket i obruče", nema sumnje da će u utorak od 13 sati dati sve od sebe da Argentince sklone sa svog puta - ka dalekom Pekingu i završnim borbama za svetski vrh.


Petrović: Moraju se povećati plaće radnika u pravosuđu RS-a – Biznis.ba\nNaslovnaBiHPetrović: Moraju se povećati plaće radnika u pravosuđu RS-a\nPetrović: Moraju se povećati plaće radnika u pravosuđu RS-a\nobjavljeno 29. jul 2019. u 11:09\nPredsjednik Sindikata pravosuđa Republike Srpske (RS) Siniša Petrović izjavio je danas da je “sazrelo vrijeme” da se povećaju plaće zaposlenih u toj oblasti, koje nisu rasle 11 godina.\nKaže da u toj oblasti nema viška radnika te da se mora raditi na poboljšanju njihovog materijalnog položaja.\nMinistar pravde RS-a Anton Kasipović i predsjednik Sindikata pravosuđa Siniša Petrović dogovorili su tekst posebnog kolektivnog ugovora za radnike u toj oblasti.\nKasipović kaže da će tehnički dio tog dokumenta biti završen do 19. augusta. Na taj način neće postojati pravna praznina, jer će posebni kolektivni ugovor biti potpisan prije 20. augusta, kada ističe sadašnji posebni kolektivni ugovor.\nSindikat pravosuđa je, kaže Petrović, potpisao prethodni kolektivni ugovor koji je za radnike bio dobar, a sada su pojedine odredbe nadograđene te otklonjene određene nedoumice.\nPetrović dodaje da će biti očuvana dosadašnja prava radnika u oblasti pravosuđa, a uvedena je i obaveza sistematskog pregleda zaposlenih, a između ostalog, bit će plaćene i dnevnice za osobe koje idu na teren.\nOn je precizirao da se posebni kolektivni ugovor odnosi na 2.521 radnika u pravosudnim institucijama.\nKasipović je izrazio nadu da će u RS uskoro biti usvojen opći kolektivni ugovor.


Zajedničkim djelovanjem do boljeg razvoja poljoprivrede | Palelive.com\nPočetna Novosti Aktuelnosti Zajedničkim djelovanjem do boljeg razvoja poljoprivrede\nPredstavnici grada Istočno Sarajevo i opština u njegovom sastavu održali su danas na Palama sastanak o regionalnom razvoju poljoprivredne proizvodnje, te zaključili da se samo zajedničkim djelovanjem može doći do boljeg razvoja poljoprivrede i uvezivanja poljoprivrednih proizvođača.\nProjekt menadžer Vanja Vukojičić rekla je novinarima da je cilj sastanka da ukažu na probleme koji su ih doveli do toga da poljoprivrednu proizvodnju treba unaprijediti.\n„Došli smo do zaključaka da mi imamo resurse koje treba iskoristiti, ali da to ne možemo uraditi kao pojedinci, već treba da ukrupnimo našu privrednu proizvodnju i stvorimo kvalitetnu ponudu. Treba uključiti i Poljoprivredni fakultet kao savjetodavnu podršku, stručna lica i tako dati motivaciju ljudima da se bave proizvodnjom, ali i ruralnim razvojom“, navela je Vukojičićeva.\nPrema njenim riječima, došli su i do zaključka da Agrarni fond grada Istočno Sarajevo treba da bude tijelo koje će poljoprivredne proizvođače obavještavati o otvorenim javnim pozivima kao i kriterijumima koje treba da se ispune.\nNačelnik opštine Pale Boško Jugović rekao je da lokalna zajednica svake godine nastoji animirati što veći broj građana da se bave poljoprivrednom proizvodnjom, obezbjeđuju podsticaje, dodjelu plastenike.\n„Posjedujemo savremenu pijacu i ti proizvodi se mogu plasirati kroz udruženja. Zato smo danas bili tu, da svi razmijenimo mišljenja i prenesemo dobre prakse, da ukrupnimo proizvodnju“, rekao je Jugović.\nOn je dodao da je jedan od ciljeva nabavka hladnjače u kojoj bi proizvođači iz Sarajevsko-romanijske regije mogli skladištiti svoje proizvode i plasirati ih u većim količinama.\nJugović je naglasio da je pandemija virus korona pokazala da se svi moraju vraćati poljoprivredi i obrađivanju imanja, jer ljudi mogu napraviti društveno koristan rad, a to je, prije svega, proizvodnja zdrave hrane.\nDirektor Agrarnog fonda Grada Istočno Sarajevo Ivana Novaković istakla je da su na sastanku došli do zaključka da na teritoriji grada ne postoji jedinstvena baza podataka i da ne znaju sa kakvim resursima raspolažu što se tiče poljoprivredne proizvodnje.\n„Dogovorili smo se da u narednom periodu organizujemo sastanak kako bismo pokušali po opštinama napraviti jedinstvenu bazu podataka gdje će Agrarni fond preuzeti ulogu koordinatora između opština. Bez te baze podataka ne možemo zajednički aplicirati ka međunarodnim fondovima za dodjelu bespovratnih sredstava u ovoj oblasti“, navela je Novakovićeva.\nPrethodni članakObilježeno 200 godina od grčkog ustanka i borbe za nacionalno oslobođenje\nNaredni članakU naredne četiri godine završiti gasifikaciju Pala i Kantona Goražde\n28/03/2021 12:49 PM\nGospodo draga, sadaku na koju su se svi vec navikli zakonom zabraniti ono sto vi nazivate podsticajem a to je da ulporno djelite sadaku po vec vidjenom rasporedu nije vas dovelo nikuda. Objavite podatke te sve koje ste vi „podsticali“ sta su uradili i kako su poslovali? Ja nisam cuo za pozitivan primjer, ali jesam za primjer gdje su ljudi ulagali svoja sredstva u pokusaju da urade nesto i naravno propali jer nisu mogli da izadju na kraj sa dampingom cijena jer ko nesto kupi odnosno ulozi on je odmah u gubitku dok ovi koji su “ dobili“ mogu da rade sta hoce jer se nisu sikirali da obezbijede kako opremu tako ni materijal. Nego se vi zapitajte sta sa plasmanom proizvedene robe?? Evo imate ta razna udruzenja koja podsticete iz godine u godinu pa hajde dajte primjer sta i gdje su plasirali od svojih clanova prvenstveno a onda i od ostalih proizvodjaca. Evo recimo Jahorina, sta su oni otkupili od lokalnih proizvodjaca? Ili recimo jeli iko sa nase opstine pa i grada I. Sarajevo ugovorio sa nekim proizvodnju icega? Meso,povrce, med ista sa nase opstine?? Tako da je ovo samo sastanak da se nesto pise da se radi.


Zvezda: Skidanje pločica sa trofeja Kupa su poraz i sramota srpske košarke\nBeta 20. februara 2018. 22:05\nKošarkaški klub Crvena zvezda saopštio je danas da je šokiran time što je „jedan igrač ili navijač Partizana“ skinuo sa trofeja Kupa Radivoja Koraća pločice sa imenom Crvene zvezde i pozvao na hitnu reakciju i istragu Košarkaškog saveza, pošto se, kako je navedeno, dogodila „poraz, bruka i sramota srpske košarke“.\nNa društvenim mrežama se danas pojavio snimak na kome se vidi kako muškarac skida sa trofeja Kupa Radivoja Koraća pločice sa imenom Crvene zvezde. Partizan je u nedelju osvojio Kup pobedom protiv Zvezde u Nišu.\n„KK Crvena zvezda šokiran je snimkom koji se u utorak pojavio na društvenim mrežama, na kome se jasno vidi da neko (igrač ili ‘navijač’ KK Partizan) uz neprimerene i prostačke komentare, skida pločice sa trofeja kupa Radivoja Koraća na kojima su ime i grb našeg kluba, višestrukog osvajača tog takmičenja. Ovo skrnavljenje trofeja je definitivan poraz srpske košarke i Košarkaškog Saveza Srbije“, navodi se u saopštenju.\nZvezda je zatražila od predsednika i potpredsednika Saveza, bivših igrača Partizana hitnu reakciju i objašnjenje srpskoj javnosti, kako je moguće da se to dogodilo.\n„Mada je sve ovo možda i logičan nastavak svega što se dešavalo tokom finalne utakmice kupa Radivoja Koraća, na kojoj isti ti čelnici nisu preduzeli ništa da se čelnici Zvezde zaštite od salvi uvreda, čak su i sa podsmehom posmatrali sve te scene, iako su po propozicijama morali (i mogli) da upozore zvaničnog spikera da se prekine sa vredjanjem i ta utakmica zaista bude praznik srpske košarke“, piše u saopštenju.\nZvezda je navela da je godinama u svojim prostorijama sa ponosom čuvala trofej i da nikome nikada nije palo na pamet da skida pločice sa imenima drugih klubova osvajača trofeja.\n„Nakon ove sramote, koju će morati da objasni neko drugi, jedna stvar je jasna: Neki su, čim su se malo izdigli, pokazali svoje pravo lice, a to je da svi drugi pored njih treba da glume takmičarski dekor i trpe raznorazna poniženja, poput ovog. O odsustvu sportskog rivaliteta i fer pleju, da i ne govorimo.\nTakodje se pitamo i da li je ovo prvi korak doslednosti rečima novog predsednika Partizana Ostoje Mijailovića ‘da je Crvena zvezda neprijatelj'“, naveli su crveno-beli.\nU Zvezdi su rekli i da „znaju“ da će u Partizanu to da „relativizuju i izjednačavaju sa dogadjajima iz 2014. godine“, kada su navijači Zvezde ukrali pehar, koji su pre toga osvojili crno-beli, i dali tadašnjem kapitenu Marku Simonoviću da ga podigne na njihovoj tribini.\n„Podsetićemo na činjenicu da su te godine navijači upali na teren i prisvojili trofej, a ovde je jasno da je klub dao u ruke NN licu (igraču ili navijaču) trofej da ga svesno oskrnavi. Zato od čelnika Košarkaškog Saveza Srbije Predraga Danilovića, i potpredsednika Dejana Tomaševića zahtevamo hitnu reakciju i istragu i kakve će biti konsekvence za još jedan šamar našoj košarci“, piše u saopštenju.\nIz Zvezde su rekli da nestrpljivo očekuju odgovor i obavestili su čelnike Saveza da će prelazni pehar namenjen osvajaču domaćeg prvenstva zadržati u svojim prostorijama, bez obzira na ishod takmičenja, kako ga neko ne bi oskrnavio.\n„Zadržaćemo ga, jer je to istorija srpske košarke koju su pisali i Crvena zvezda i taj isti Partizan, Borac, OKK Beograd, Radnički sa Crvenog Krsta, FMP, Mega, Metalac… I u dobrom ili u nešto lošijem stanju, sa ili bez rezultata, svi oni i hiljade drugih klubova su istorija srpske košarke koju neko neće izbrisati i menjati skidanjem pločica sa trofeja koji pripada na prvom mestu srpskoj košarci. Zato svi u Partizanu treba da se stide jer, kako se odnose prema ovom trofeju, nisu ga ni zaslužili“, navodi se u saopštenju.\nKingsi izgubili „dobijeno“, dabl-dabl Bjelice


» Merlin tražio da uhapse Mladića?!\nMerlin tražio da uhapse Mladića?!\nPop pevač Dino Merlin imao je brojne zahteve za svoj koncert u Beogradu!\nPored basnoslovnog honorara od 300.000 evra i procenta od prodatih karata, on je zahtevao da haški\nbegunci budu svi uhapšeni. Kada je Ratko Mladić lišen slobode, ostao je bio još samo Goran Hadžić i Melrin je bio spreman da potvrdi svoj dolazak u Srbiju! Kako piše „Alo“, muzička zvezda je u neformalnom razgovoru sa svojim najbližim prijateljima često isticala da sigurno neće dolaziti u Srbiju sve dok Ratko Mladić i Goran Hadžić ne budu izručeni Haškom tribunalu!\nKada je 26. maja uhapšen najtraženiji haški begunac, Merlin je sve intenzivnije počeo da razmišlja o ponudama koje su mu stizale iz Beograda. To mu je bilo veoma važno, da ne zapeva u Srbiji dok svi osumnjičeni za ratne zločine ne budu iza rešetaka. Kako se priča, često je govorio svojim prijateljima da ga Beograd neće videti dok ne završi saradnju sa Hagom i da će, ako treba, lično tražiti od zvaničnika u Srbiji da pohapse begunce. Laknulo mu je kada je krajem maja uhapšen Mladić jer je znao da je sve bliže svojoj velikoj želji da nastupi pred beogradskom publikom. Nedavno hapšenje Gorana Hadžića dovelo je do toga da konačno prelomi jer više nije postojala nikakva prepreka da zakaže svoj prvi posleratni koncert u Srbiji.\nMerlin iz Srbije nosi milion evra!\nTagovi: [ Bg, koncert, merlin ]\nNema komentara na “Merlin tražio da uhapse Mladića?!”\n« Mira Škorić progovorila o mužu!\nDejan Matić umalo poginuo! »


Novi trošak za vozače kamiona - Bizlife.rs\nNovi trošak za vozače kamiona\n15:37 Beograd, 11/12/2018\nUpravo se usvajaju izmene i dopune zakona koji reguliše ovo pitanje. Nova pravila, između ostalih, pogodiće vlasnike kamiona do 7,5 tona koji su ih koristili za sopstvene potrebe.\n„Niko nije protiv upotrebe tahografa, ali je jasno da je njegovo korišćenje u vozilima za sopstvene potrebe iluzorno“, kaže za Večernje novosti jedan od manjih autoprevoznika. – Njihova upotreba i za vozila ispod 7,5 tona nosivosti nema nikakvo opravdanje, sem da se uzmu pare za uređaj. Profitiraće, kao i uvek raznorazne agencije, firme koje ugrađuju, servisiraju tahografe. Nije ovo prvi put da se nešto uvodi na mala vrata, bez konsultacija sa nama.


Knjaževčani glasali za Vučića – Knjaževačke vesti\nHome / 2022 / Knjaževčani glasali za Vučića\nNa osnovu prvih preliminarnih rezultata Opštinske izborne komisije u Knjaževcu, na glasanju za predsednika Srbije, Aleksandar Vučić, kandidat „Srpske napredne stranke“, u Knjaževcu dobio je 68,88% glasova.\nNa drugoj poziciji je Zdravko Ponoš, ispred „Ujedinjene Srbije“, sa procentom od 11,20% glasova.\nTreće mesto pripalo je Bošku Obradoviću, kandidatu „Patriotskog bloka“ za koga je glasalo 4,57% birača. Dr Miloš Jovanović, iz koalicije „NADA“ na jučerašnjim izborima dobio je podršku od 3,95% , dok je Milica Đurđević Stamenkovski ispred „Zavetnika“osvojila 3,88% glasova. Biljana Stojković, koalicija „Moramo“, osvojila je 1,90, zatim Branka Stamenković, koalicija „Suvernisti“, 1,75%, a Miša Vacić „Srpski patriota“, dobio je 1,17 % glasova birača.\nKonačni rezultati biće objavljeni u skladu sa Zakonom.\nPrevious: U Knjaževcu SNS ubedljivo prvi na lokalnim izborima\nNext: U Knjaževcu nastavak vakcinacije od 5. aprila


Nemcima bolje bez evra, Bler traži spas\nVesti izvor: Kamatica, Capital, Tanjug, B92\nVećina Nemaca smatra da bi njihovoj zemlji bilo bolje bez evra. Tek oko tridesetak odsto ispitanih odgovorilo je da bi zemlji bilo gore bez evra, pokazuje anketa.\nIstovremeno, nemačka kancelarka Angela Merkel gubi podršku Nemaca u politici za spas evra i svega još 33 odsto njih je mišljenja da ona tu postupa potpuno ispravno. Kada je reč o zabrinutosti za sopstvenu ušteđevinu, među poslovično vrednim, ali i štedljivim Nemcima, ipak, vlada uznemirenost.\nAnketa pokazuje da 44 odsto njiih, zbog krize evra, strahuje za svoju ušteđevinu, a da, ipak, veći broj njih, 48 odsto, nema takvih briga.\nOgromna većina Nemaca, oko 70 odsto, mišljenja je da bi bogati ljudi trebalo da budu više opterećeni u finansiranju posledica dužničke i evro-krize, dok manje od jedne četvrtine, njih 23 odsto, smatra da to ne bi bilo ispravno.\nIstraživanja su takođe pokazala da 71 odsto Nemaca želi da Grčka napusti evrozonu ako ne može da ispuni svoja obećanja o štednji.\nBler pozvao Nemačku da spase evro\nIstovremeno, bivši britanski premijer Toni Bler pozvao je Nemačku na spašavanje zajedničke evropske valute - evro.\n- Sve alternative nisu lepe, ali najbolja od tih alternativa za Evropu, a posebno Nemačku, jeste u spašavanju evra - naglasio je Bler i naveo da je aktuelna kriza od „egzistencionalnog značaja po Evropu“.\nOno što je Evropi sada potrebno je politički dogovor o donošenju potrebnih odluka kako bi se učvrstio evro, zatražio je Bler dodajući da Nemačka mora da pristane na jedan oblik prihvatanja zajedničkog duga, kao što je to predloženo i istovremeno stavi u izgled poreske podstreke, koji će biti primenjeni.


Davor Štefanek, predsednik SSS, posetio Vrbas - SPORT Vrbas\nPredsednik Sportskog saveza Srbije, proslavljeni olimpijski pobednik u rvanju, Davor Štefanek, i generalni sekretar organizacije Goran Marinković, posetili su danas Vrbas. Oni su u susretu sa rukovodstvom lokalne samouprave i čelnicima Saveza sportova opštine Vrbas, upoznali se u kojim uslovima treniraju i takmiče se lokalni sportisti, te u kakvom stanju se nalazi sportska infrastruktura.\n10 jun 2020\t0 comment\n"Svedoci smo veoma dobre sportske infrastrukture i sve boljih rezultata klubova i pojedinaca, što je dokaz da lokalna samouprava vodi računa o sportu. Obišli smo fudbalski stadion i OFK Vrbas, kao i Ženski rukometni klub Vrbas i razgovarali sa rukovodstvom opštine i sportistima na koji način bi se i Sportski savez Srbije mogao uključiti u realizaciju projekata koji bi trebali doneti dalji razvoj sporta u Vrbasu", rekao je generalni sekretar SSS Goran Marinković.\nMilan Glušac, predsednik Privremenog organa opštine Vrbas, ocenio je da je podrška Sportskog saveza Srbije važna za lokalni sport, posebno što stiže kao sastavni deo šire akcije pomoći ovoj oblasti, u koju su se uključili Pokrajinski sekretarijat za sport, granski sportski savezi Srbije i Vojvodine i druge organizacije.\n"Važno nam je da napredujemo kada govorimo o sportskoj infrastrukturi, jer dobri uslovi donose masovnije uključivanje u sistem sporta a zatim i dobre rezultate. Na nivou Srbije nalazimo se na trećem mestu kada govorimo o ulaganju u sport i to je rezultiralo da je šest naših klubova uspelo da stigne do višeg ranga takmičenja u prethodnoj sezoni", rekao je Glušac.\nSusret sa sportistima u Centru za fizičku kulturu "Drago Jovović" bio je prilika i za razmenu poklona; ŽRK Vrbas je od Sportskog saveza Srbije na poklon dobio lopte, dok je Davoru Štefaneku, predsedniku SSS, za uspomenu uručena majica Bokserskog kluba "Čarnok".


Sport - Kragujevčani dočekuju Nišlije u hali Jezero - Vesti iz Kragujevca i Šumadije - Pressek.rs\nKragujevčani dočekuju Nišlije u hali Jezero\nSport Petak, 18. septembar 2020.\nPosle uspešnog starta sezone i trijumfa na „vrućem“ terenu u Subotici, odbojkaše Radničkog u subotu od 18 sati, u „SBB hali Jezero“, očekuje duel sa aktuelnim vicešampionom Srbije, ekipom Niša. U skladu sa postojećim epidemiološkim merama koje važe na teritoriji Republike Srbije, predstojeća utakmica u „SBB hali Jezero“ biće odigrana bez prisustva publike.\nPobeda u Subotici svakako predstavlja odličan šlagvort za predstojeću premijeru u „Jezeru” protiv ekipe Niša. Aktuelni vicešampion Srbije je tokom leta ostao bez glavne osovine u prošloj sezoni - tandema Ikbari-Keita, a njihov odlazak trebali bi da nadomeste Musa Kone, primač servisa iz Malija i jedan od najperspektivnijih iranskih odbojkaša, korektor Bakari Sadat.\nNišlije su novu takmičarsku sezonu u Super ligi Srbije započele trijumfom protiv požarevačkog Mladog radnika, a u Kragujevac dolaze sa željom da se prikažu u što je moguće boljem svetlu i pokušaju da iznenade domaćina.\n- Niš je jedna izuzetno kvalitetna ekipa, koja je prošle sezone bila vicešampion države. Imali smo priliku da odigrano dve prijateljske utakmice sa njima u toku pripremnog perioda, i u obe smo bili bolji, mada to nije realan pokazatelj odnosa snaga. Njima se u međuvremenu priključio još jedan kvalitetan igrač na poziciji korektora, koji je dodatno podigao kvalitet njihove ekipe. Svesni smo da nas očekuje težak meč u subotu, ali se pripremamo maksimalno ozbiljno, atmosfera u ekipi je odlična i svi se nadamo povoljnom rezultatu, najavio je predstojeći meč sa Nišlijama korektor Kragujevčana Irfan Hamzagić.\n· Četvrtak, 17. septembar 2020. Osmi kragujevački polumaraton\n· Subota, 19. septembar 2020. Kragujevčaki rukometaši spremni za odlučujući duel\nĆirović sa 2 gola doneo preokret\nPobeda Radničkog uz zvuk sirene


Omiljeni mačak i miš "Tom i Džeri" u bioskopima od 18. februara : Nadlanu.com\nTom i Džeri uleću u bioskope danas!\nOmiljeni mačak i miš "Tom i Džeri" u bioskopima od 18. februara\nObjavljeno 18. feb 2021. / 13:10:58\nKlopke iz kojih se mudri miš uvek izvuče, a nestašna mačka na kraju vrišti od bola stižu pred domaću publiku u nešto drugačijoj formi od tradicionalne. Iako su stari rivali animirani, novi film je sa živim glumcima i stvarnom scenografijom.\nVelika bioskopska akcija "Cinema dan - svaki dan" u Kombank…\nBILA SAM OPSEDNUTA NJIME, ZA MENE JE ON BIO BOG: Marija…\nJedno od najomiljenijih rivalstava u istoriji ponovo oživljava kad se Džeri useli u najlepši hotel u Njujorku uoči "venčanja veka", prisiljavajući očajnog organizatora venčanja da hitno zatraži nužne mere. Kloi Grejs Morec nalazi se u ulozi tek zaposlene Kajle, koja ima zadatak da reši problem glodara u hotelu pre važnog događaja. Kajla za pomoć uzima mačka Toma, kako bi zajednički zaustavili nestašnog Džerija. Sledi naravno epska bitka mačke i miša koja preti da uništi njenu karijeru, venčanje, a moguće i ugled samog hotela. No, uskoro se pojavljuje još veći problem: zlobni i ambiciozni menadžer koji se urotio protiv njih troje. Ali sa rivalstvom dugim 80 godina, to je novi korak ka tome da postanu – prijatelji.\n„Tom i Džeri“ prvi je dugometražni film koji prikazuje najpoznatiju mačku i miša, u kombinaciji animacije i akcije uživo.\nOvo filmsko ostvarenje nam stiže u sinhronizovanom formatu, reditelj filma o najpoznatijim rivalima jeste Tim Stori, dok je sjajna ekipa domaćih glumaca pozajmila glasove junacima filma - Jelena Rakočević, Boris Milivojević, Marko Marković, Uroš Jovčić, Bojan Perić, Jelena Jovičić i mnogi drugi.\nNajpoznatiji dvojac u bioskope stiže u Blitz Film & Video distribuciji, možete ga pogledati od četvrtka, 18. februara, a ulaznice su u prodaji online na web stranicama ili na blagajnama bioskopa.\ncrtanifilmtom i džeri


Robiju suđena Turska - Sportske.net\nRobiju suđena Turska\nČini se da je Robertu Prosinečkom suđeno da posle Crvene zvezde neko vreme provede radeći u Turskoj, pošto se nalazi na korak od potpisivanja ugovora sa Konjasporom.\nHrvatski stručnjak Robert Prosinečki uskoro bi trebalo da ozvaniči dogovor sa turskim superligašem Konjasporom koji mu je ponudio dvogodišnju saradnju.\nBivši trener Crvene zvezde napustio je Kajzerispor pre samo nekoliko meseci a nedavno je doveden u vezu sa preuzimanjem Štutgarta i Minhena 1860.\nČinjenica da je već radio u Turskoj i to sa velikim uspehom, posebno u prvoj sezoni koju je proveo na klupi Kajzerija, Prosinečkog je naterala da ponudu Konje doživi kao najpovoljniju za njega i njegove trenerske ambicije.\nSuperligaš za koga je u prethodnoj sezoni nastupao i Jagoš Vuković obezbedio je opstanak u ligi pa tokom leta planira angažovanje Teofanisa Gekasa i Aleksandra Hleba koji bi pomogli klubu u ostvarenju boljeg plasmana u narednoj sezoni.\nZa Roberta Prosinečkog rad u Konjasporu biće sjajna prilika da popravi utisak posle loših rezultata sa Kajzerijem u uvodnom delu minule sezone čime bi sebi otvorio vrata nekog od većih evropskih klubova.\nDuća Tadić - Majstor je majstor!


<< < 156 157 158 159 160 161 > >>Ukupno: 1608 | Prikazano: 1581 - 1590\nNagrade Regionalne privredne komore u Leskovcu\nLESKOVAC – Na svečanoj sednici Skupštine Regionalne privredne komori u Leskovcu dodeljena su tradicionalna godišnja priznanja najuspešnijim kolektivima i pojedincima za njihov doprinos razvoju juga Srbije. Plakete i diplome uručio je Miloš Bugarin, predsednik Privredne komore Srbije, koji je ukazao na aktuelni trenutak privrede i najvažnije pravce razvoja u narednih…\nIkea dolazi u Niš\nŠvedska kompanija Ikea zainteresovana je da otvori četiri velika šoping centra u Srbiji i na toj investiciji se intenzivno radi, izjavio je danas šef ekonomsko-trgovinskog odeljenja Ambasade Švedske u Srbiji Dimitrije Ivanović, prenela je Beta.\n"Hodnici žuti" u Leskovcu i Vranju\nPredstava iz stalnog programa Radionice Integracije "Hodnici žuti, purpurni, plavi" u režiji i koreografiji Sonje Vukićević, koju izvodi šest slepih i slabovidih osoba i glumac Nebojša Dugalić, biće izvedena u Narodnom pozorištu u Leskovcu, u nedelju 12. decembra, i 13. decembra u pozorištu "Bora Stanković" u Vranju.\nReciklirano 15 tona za četiri dana\nZavršen prvi kontingent električnog i elektronskog otpada, a u nišku fabriku „E-reciklaža“ stižu nove količine na preradu. U fabriku "E-reciklaža", koja je prošle subote otvorena u Nišu, stigao je prvi kontingent od 15 tona električnog i elektronskog otpada Hipo Alpe Adrija banke iz Beograda. Ova količina stigla je u fabriku samo posle četiri dana…\nKrađe u Leskovcu\nNa području Leskovca je, u poslednjih mesec dana, nepoznata osoba izvršila više krivičnih dela teška krađa - obijanje prodavnica i agencija, i tom prilikom je vlasnicima pričinjena materijalna šteta u iznosu od oko pola miliona dinara.\nPoplave porušile mostove na jugu Srbije\nVranje, Vladičin Han, Bujanovac, Trgovište - Dvodnevne obilne padavine dovele su do izlivanja Južne Morave na području više opština Pčinjskog okruga, a pričinjena je i materijalna šteta na infrastrukturnim objektima. Na magistralnom putu Vladičin Han - Vranje - Bujanovac kod mesta Suvi Dol došlo je do odrona zbog čega se saobraćaj otežano odvija i angažovana je neophodna…\nMiloš S (28) iz Niša, preminuo je u Kliničkom centru od povreda zadobijenih u masovnoj tuči pre četiri dana.\nNarodna kuhinja u Kuršumliji prestaje da radi\nSekretar kuršumlijskog Crvenog krsta Milomir Nikolić kaže da je prinuđen da obustavi rad Narodne kuhinje jer lokalna samouprava koja je preuzela obavezu da obezbedi materijalne troškove za spremanje hrane nema para za to.\nfudbal Zoran Perišić recept Vranje saobraćajna nezgoda policija Klinički centar Niška Banja Bujanovac Medijana gradska opština Blace Skupština grada Niša Kuršumlija poplava Koronavirus Beograd studenti Aleksinac Niš DS Preševo Darko Bulatović Leskovac košarka Radnički FK SPC ubistvo SNS Prokuplje Vladičin Han Južna Srbija Info Vlada Republike Srbije Pirot saobraćaj Klinički centar Niš investicije Aleksandar Vučić Tržnica JP Goran Cvetanović Dom zdravlja


Profesor podneo ostavku u Veću Beogradskog univerziteta zbog odluke o doktoratu Malog - Balkanska\nProfesor Ognjen Radonjić podneo je ostavku nа člаnstvo u Veću nаučnih oblаsti prаvno-ekonomskih nаukа Univerzitetа u Beogrаdu sledeći, kako je naveo u pismu dekanu BU i Naučno-nastavnom veću, „svetli primer Slobodаnа Prvаnovićа“. Prvanović je juče podneo ostavku na mesto zamenika člana Odbora za profesionalnu etiku Beogradskog univerziteta, nakon što je predmet osporene doktorske disertacije ministra finansija Siniše Malog vraćen Fakultetu organizacionih nauka na ponovno odlučivanje.\n„Nаlаz Odborа dа je mišljenje Stručne komisije FON-а nejаsno, nepotpuno i kontrаdiktorno predstаvljаo je dovoljnu osnovu zа donošenje konаčne, drugostepene odluke Odborа o povredi Kodeksа profesionаlne etike UB, kojom bi se preinаčilа odlukа Naučno-nastavnog veća FON-a, nаročito аko se uzmu u obzir i novi dokаzi o plаgirаnju izneseni u žаlbi koju je inicirаo аkаdemik Dušаn Teodorović krаjem mаjа ove godine“, naveo je Radonjić, a objavio je N1.\nOn je dodao da, s obzirom nа nаvedene „nejаsnoće, nepotpunosti i kontrаdiktornosti” vezаne zа mišljenje stručne komisije FON, Odbor je, pre donošenjа konаčne odluke, mogаo dа zаtrаži i dodаtnа objаšnjenjа od svih učesnikа u postupku i drugih stručnih licа.\nKako je naveo, umesto togа, Odbor je odlučio dа ovаj predmet vrаti nа ponovno odlučivаnje fаkultetu koji je već utvrdio dа je prepisivаnje koje je konstаtovаno u disertаciji Siniše Mаlog – dozvoljeno.\n„Ovа odlukа univerzitetskog orgаnа jаsno svedoči o nepovrаtnoj degrаdаciji sistemа visokog obrаzovаnjа u Republici Srbiji, kojа je poslednjih nekoliko godinа znаčаjno dobilа nа ubrzаnju, zаhvаljujući, pre svegа, nipodаštаvаjućem odnosu vlаdаjuće većine premа člаnovimа univerzitetskih zаjednicа”, navodi u pismu Radonjić.\nOn je istakao da „duboko zаbrinut zbog sve intenzivnijeg delovаnjа tih rаzornih silа, osećа morаlnu obаvezu dа podnesem ostаvku u veću Univerzitetа”.\n„Nаš univerzitet očigledno nije u stаnju dа zаštiti dosledno sprovođenje prаvnih аkаtа koje je sаm utvrdio i doneo i nije nаšаo zа shodno dа stаne u odbrаnu prаvа nа slobodno izgovorenu reč nekolicine svojih profesorа koji su zbog svojih jаvnih nаstupа postаli predmet višenedeljnog bezočnog progonа od strаne vršilаcа vlаsti ove zemlje”, zaključio je Radonjić.\nPodsetimo, juče je održana sednica Odbora za profesionalnu etiku Beogradskog univerziteta na kojoj je odlučeno da predmet osporene doktorske disertacije Siniše Malog bude vraćen FON-u na ponovno odlučivanje.\n„Odbor je utvrdio da je mišljenje Stručne komisije Fakulteta, na osnovu kojeg je doneta odluka fakultetskog Nastavno-naučnog veća nepotpuno, nejasno i kontradiktorno, što sprečava Odbor da donese konačnu odluku“, naveo je Odbor u saopštenju.\nZbog ovakve odluke Odbora, Slobodan Prvanović sa Instututa za fiziku podneo je ostavku na mesto zamenika člana Odbora za profesionalnu etiku Beogradskog univerziteta. On je za Insajder naveo da je ostavku podneo jer od samog početka smatra da je očigledno da je doktorska disertacija Malog plagijat.\nRubini: Na pomolu kriza gora nego 2008.


Trojanac (sta je i kako se izboriti sa njim)\nTrojanac (trojanski konj)\nTo su svi kljucevi za koje se kace svi standardni trojanci. Odatle sada mozete lako i da uklonite neki red iz Registry baze.� Ovaj program je trojan remover. Trenutno u svojoj bazi ima podatke o 481 trojancu (backdoor i PSW) i 25 klijentskih backdoor funkcija, koje uspesno otkriva i uklanja ili Vam dozvoljava da ih kontrolisete. TFAK moze i da posluzi kao Domain Scanner i Trojan Scanner, tj. da skenira sve portove na Internetu i da trazi sve trojance koji salju neke podatke na Internet. Tu mozete da vidite koji trojanci su jos uvek u "opticaju". Potrebno je samo da u programu navedete raspon IP adresa koje zelite da skenirate ili tacno odredenu IP adresu koju zelite da skenirate.


Seniorke OK “Vitez” poražene na gostovanju kod OK „Maglaj” – Radio Vitez\nSeniorke OK “Vitez” iz Viteza, u utakmici petog kola, u SUPERLIGI FBiH za žene-sjever, na gostovanju kod OK „MAGLAJ“ iz Maglaja, izgubile su s 3:2 u setovima. Utakmicu su domaće igračice dobro otvorile, ali su Vitežanke ipak dobile prvi set, a zatim su se smjenjivale u dobivenim setovima, da bi peti, odlučujući set, Vitežanke odigrale s puno pogrešaka i tako otvorile put za pobjedu domaćinima, kojima treba čestitati na borbenosti i požrtvovnosti.\nSljedeću utakmicu naše seniorke igraju narednog vikenda kao gošće protiv OK „BOSNA“ iz Kalesije.\nUjedno, viteške odbojkašice odigrale su i utakmicu šestog kola Omladinske odbojkaške lige KSB, protiv OK „AS“ iz Donjeg Vakufa, i kao gošće slavile s 2:0 u svim kategorijama (juniorke, kadetkinje i pionirke).\nSljedeću utakmicu naše omladinke igraju narednog vikenda (19./20. 11.) kao domaćini protiv OK „NAŠA ŠKOLA SPORTA“ iz Kaknja.\nPrevious ArticleFestival „Kao nekad pred Božić 2016“ 7. prosinca u sarajevskom BKC-uNext ArticlePromocija knjige “Opet se vraćam miru i tišini”


Besplatni treninzi fudbala i košarke za decu od 8 do 12 godina - JuGmedia\nUdruženje građana „Aktivisti iz komšiluka“ organizuje besplatne treninge košarke i fudbala za decu pod nazivom „Moj prvi trening“, koji će biti održani u četvrtak, 2. septembra na sportskom terenu u Neradovcu kod Vranja.\nTreninzi će biti organizovani u saradnji sa košarkaškim klubom „Panteri“ i školom fudbala „Prestige“ koji će delegirati trenere za rad sa decom, a pravo na učešće imaju deca od 8 do 12 godina.\nAkcija „Moj prvi trening“ ima za cilj da se mališani koji do sada nisu imali prilike da treniraju prvi put oprobaju u radu sa profesionalnim trenerima.\n„Deci treba omogućiti da se besplatno bave sportom u školskom uzrastu. Materijalne mogućnosti roditelja i odrastanje u vangradskim sredinama deci ne sme da predstavlja ograničenje za bavljenje sportom, jer je sport baš u tom uzrastu ključan za zdravlje i pravilan rast i razvoj“, ističu organizatori ovih treninga i navode da sport mora da bude raznovrsniji.\nBesplatan trening u košarci zakazan je za 18, a u fudbalu za 19 sati.\n„Za prvih 30 mališana obezbeđena je poklon majica udruženja“, dodaje se u saopštenju.\nIste večeri će biti održan i završetak noćnog turnira u futsalu „Neradovac 2021“. Utakmica za treće mesto počeće u 20, a veliko finale u 21 sat.\nPrijave se vrše mejlom na aktivistiizkomsiluka@gmail.com\nSve aktivnosti Udruženje realizuje preko projekta “Angažovanjem resursa zajednice do stvaranja društvenih sadržaja” koji je izabran na programu „Aktivne zajednice“ kao jedan od 10 projekata koji se finansiraju, od ukupno 200 prijavljenjih iz cele Srbije. Projekat „Aktivne zajednice“ realizuje Trag fondacija, dok su celu organizaciju podržali meštani svojim angažovanjem i privredni subjekti sponzortvom.


BRAVO OBRENOVČANI Opština finansira četvrti pokušaj vantelesne oplodnje\nGradska opština Obrenovac ponovo će realizovati program finansiranja četrvtog pokušaja vantelesne oplodnje parovima koji nisu u mogućnosti da na prirodan način dobiju potomstvo.\nPredsednik opštine Miroslav Čučković obišao je danas porodicu Nešić, koja je pre tri godine dobila ćerku vantelesnom oplodnjom.\n- Nadam se da ćemo omogućiti svim ljudima koji imaju problem sa začećem da u finansijskom smislu budu rasterećeniji. Mi ovim dajemo još jednu šansu i još jedan pokušaj za ono najvrednije na svetu, a to su deca – kazao je Čučković.\nTijana i Aleksandar Nešić iz Obrenovca su dobili Nikolinu nakon prvog pokušaja vantelesne oplodnje, a imaju veliku želju da se njihova porodica proširi.\nČučković u domu Nešića\n- Nakon što je Nikolina napunila šest meseci, mi smo krenuli u nove pobede za dalje potomstvo. Imali smo do sada pet insemenacija i jednu vantelesnu oplodnju, i ova opštinska podrška će nam neverovatno značiti, jer smo do sada podizali kredite kako bismo uspeli da proširimo porodicu, a to je nešto što želimo povrh svega. Mislim da ljudi koji prolaze kroz ovu vrstu problema, imaju specifičnu energiju i pravi su borci, pogotovo žene koje prolaze kroz niz analiza i procedura, da bi se ostvarile u ulozi majke – istakla je Tijana Nešić.\nDr Obrad Isailović član Veća opštine Obrenovac je pozvao sve bračne parove koji imaju problem da se jave opštini jer će svima izaći u susret. Isailović je obavestio da je danas zvanično objavljen Javni poziv po posebnom programu zdravstvene zaštite u cilju podsticanja rađanja dece finansiranjem postupka vantelesne oplodnje sredstvima budžeta Gradske opštine Obrenovac za 2018. godinu.\nVisina finansijske pomoći po ovom programu iznosi do 300.000 dinara po paru.\nTRAGEDIJA KOD OSTRUŽNICE Teška saobraćajna nesreća na Ostružničkom mostu, jedna osoba poginula\nNEUNIŠTIVI DIREKTORI Evo ko je sve na čelu gradskih preduzeća, jedan od njih je PROMENIO TRI GRADONAČELNIKA\nŠansa za roditeljstvo: Besplatni saveti o vantelesnoj oplodnji\nKAD ČUČKO ČASTI Opština Obrenovac nagrađuje sa 41.800 dinara sve radnike komunalnih preduzeća\nObrenovčani traže železnicu do aerodroma i jeftine stanove\nOBRENOVČANI, OPREZ Zabranjeno korišćenje vode iz vodovoda u narednih nekoliko dana!\nTRAGEDIJA NA NOVOM BEOGRADU Žena skočila sa zgrade u Ulici Džona Kenedija\nSKANDAL Nepoznate osobe ispraznile mešalicu i ZABETONIRALE DRVEĆE U KOŠUTNJAKU\n"JEDNOM ĆU DOĆI I DOKAZATI SVE" Kako je bivši karatista postao glavni osumnjičeni za EGZEKUCIJE u ime crnogorskih klanova (FOTO)\nDIVLJI BUVLJACI NA SVAKOM ĆOŠKU Nelegalna prodaja po ulicama ponovo CVETA širom prestonice\nFondacija Petlja objavila nove besplatne materijale za učenje programiranja u osnovnim i srednjim školama\nNEMA LAĐA GDE DA PLOVI Čamdžija greškom isušio CEO KANAL (FOTO)


Bobić: Gradska vlast umanjuje značaj svega što je izgrađeno u prethodna dva veka (VIDEO) - Beograd - Dnevni list Danas\nPočetna » Beograd » Bobić: Gradska vlast umanjuje značaj svega što je izgrađeno u prethodna dva veka (VIDEO)\nDanas Online13.08.2020. 13:05\nFoto: Arhiva - Đorđe Bobic\nBobić se osvrnuo na diskusiju o mogućoj izgradnji tramvajske linije 1, od Slavije do Kalemegdana, što bi podrazumevalo nove radove na Trgu republike, i treće „raskopavanje“ ovog dela grada u kratkom vremenskom periodu.\n„Ta linija je postojala pre vek i po, sada je pitanje čemu služi. To je pitanje i sa ulicama koje se raskopavaju, i sa raznim drugim stvarima. Ne postoji koncept koji definiše način organizacije rada. Posebni problem je javni gradski saobraćaj koji ne znamo kako izgleda. Napraviće se ta linija, i postavlja se pitanje šta je sa trolejbusima, autobusima. To što će se treći put raskopavati Trg pokazuje da je to dosta nestručni, samovoljni potez sadašnje gradske vlasti koja nema koncept“, ocenio je Bobić u razgovoru za N1.\nTramvaj, prema njegovim rečima, ne može zameniti metro koji je efikasniji vid javnog prevoza na velikim distancama, a izrazio je i sumnju da fizički ima prostora za komforan prolazak tramvaja krot ulice Kralja Milana i Kolarčevu.\n„Mislim da je je to jedna od, ne mogu reći besmislenih, ali jedna nekorisna ideja. U svakom slučaju bi bilo komplikovanije nego sadašnje stanje sa trolama i autobisima koji su daleko fleksibilniji“, istakao je nekadašnji gradski arhitekta.\nPrema Bobićevim rečima, realizacija projekta nove tramvajske linije je upitna – gradonačelnik Zoran Radojičić kaže da se Trg Republike ove godine sigurno neće ponovo raskopavati, Direkcija za građevinsko zemljište poručuje da je reč o projektu koji je tek u začetku i koji bi mogao da bude izveden kroz pet do sedam godina, dok predsednik Aleksandar Vučić smatra da su šine u centru grada nepotrebne.\nBobić, s druge strane, celu priču vidi kao politički marketing i deo floskule po kojoj radi sadašnja gradska vlasrt – „mi ćemo obnoviti grad, napraviti novi centar Beograda kakav nikada dosad nije postojao, i to samo mi možemo“.\n„Veliki je problem Beograda što je železnička stanica premeštena u Prokop. To je jedno veliko nerazumevanje, ideja je bila da se Prokop kao železnička stnica koristi, kao i stanica na Novom Beogradu, kao protočna stanica za vozove koji prolaze kroz Beograd, a postojeća je trebalo da ostane za one vozove koji polaze iz Beograda ili tu zavšravaju svoju vožnju. Ta stanica trebalo je da bude i deo javnog gradskog saobraćaja sa prugom koja ide prema Dunav stanici“, podsetio je bivši gradski arhitekta.\nBobić smatra da će ovo za posledicu imati da građani koji putuju vozom gube dosta vremena na odlazak do Prokopa, dok će veliki trg koji se pravi ispred bivše stanice ostati bez pešaka, jer prema njegovim rečima, nijedan muzej, što bi navodno trebalo da bude nova namena centralnog objekta, ne može da obezbedi dovoljno pešaka da bi taj trg bio živ.\nStefan Nemanja, prema njegovim rečima, kao osnivač srpske države svakako zaslužuje spomenik u Beogradu koji je mogao biti podignut i na tom mestu, ali ne da bude visok kao devetospratnica i da svojom dimenzijom agrsivno utiče na železničku stanicu koja je deo kulturne baštine Beograda.\n„Ona je morala da bude centalno mesto na tom trgu, sada je to poremćeno. Može on (spomenik) biti i na tom mestu, ali da bude primeren dimenziji tog prostora, da bude u normalnoj formi u kojoj se spomenici u centru grada uobičajeno rade. Imao sam i sam tužno iskustvo sa spomenikom Svetom Savi koji je takođe izradio jedan ruski umetnik, i koji je trebalo da bude na Slaviji, i na kraju je nađeno kompromisno rešenje da se stavi na kraju Ulice Svetog Save u portu Hrama. To je takođe preveliki monument koji nema u centru grada mnogo smisla“, podsetio je Bobić.\nU centru grada spomenici, kako je objasnio, moraju biti u dimenziji koju čovek može da sagladam, da ne doživi agresiju. Spomenik Stefanu Nemanji će, s druge strane, prema oceni Bobića, biti agresivna priča koja će da napada prolaznike.\nBobić je tokom razgovora za N1 posebno kritikovao nacrt urbanističkog plana za područje Avala filma, koji je nedavno prošao rani javni uvid, a koji podrazumeva seču preko 20 hektara šume kako bi se izgradilo desetine hiljada kvadrata stambenog prostora. Reč je, prema njegovim rečima, o „otimačini gradske imovine za pojedinačne interese“.\nNekadašnji gradski arhitekta naročito je kritikovao stručnjake koji rade u institucijama poput Urbanističkog zavoda, gradskih sekretarijata, Zavoda za zaštitu spomenika kulture ili Saobraćajnog fakulteta, što ćute na sve loše projekte koji se sprovde u gradu dok glas dižu samo građani i deo stručne javnosti koji nije zaposlen u javnim služabama.\nN1Spomenik Stefanu NemanjiTrg RepublikeĐorđe BobićBeograd\n2 reagovanja na “Bobić: Gradska vlast umanjuje značaj svega što je izgrađeno u prethodna dva veka (VIDEO)”\n14. avgusta 2020. u 13.55\nSećam se gospodina i njegovih dela. Mislim da „gradske arhitekte“ služe za brži prolazak političkih zamisli u život i zarad krupnog kapitala. poboljšanje uslova života u gradu za običnog čoveka nije ni rupa na svirali. Možda deveta od osam\nNajbolje rešenje ze liniju 1 (Slavija-Kalemegdan) je električni autobus, fleksibilan i ekološki.\nOvoliki spomenik Stefanu Nemanji može se postaviti na Slaviji, umesto nekorisne fontane, upravo zato što je dovoljno veliki da se gleda iz daljine.


ZAKON O POSREDOVANJU U PROMETU I ZAKUPU NEPOKRETNOSTI : PREKO 1.000 AGENATA ZA NEKRETNINE POLOżILO STRUčNE ISPITE\nU Srbiji je do sada 1.141 agent za nekretnine položio stručni ispit što je preduslov da bi mogao da se bavi ovim poslom, a građani agencije za nekretnine mogu da provere na sajtu Ministarstva trgovine i telekomunikacija, rečeno je u Privrednoj komori Srbije.\nNa svečanoj sednici povodom početka primene Zakona o posredovanju u prometu i zakupu nepokretnosti ("Sl. glasnik RS", br. 95/2013) koja se održala u PKS-u, državni sekretar u Ministarstvu trgovine i telekomunikacija Vesna Kovač je izjavila da je na sajtu ministarstva upisano preko 30 firmi koje se bave posredovanjem u prometu i zakupu nepokretnosti, kao i da očekuje da će ih do kraja meseca biti i do nekoliko stotina.\n"Svi posrednici koji se nalaze u registru ispunili su svoju zakonsku obavezu. Građani mogu jednostavnim klikom na tastaturi računara na sajtu našeg ministarstva da dobiju podatke o svim posrednicima koji se legalno bave prometom i zakupom nepokretnosti", istakla je ona.\nSa druge strane, ona je navela da je država, koja je nadležna da sprovodi borbu protiv sive ekonomije, na ovaj način dobila instrument kojim tržišna inspekcija može efikasno da obavlja posao.\nOna je dodala i da je u ovom trenutku 1.141 agent stekao uverenje o položenom stručnom ispitu, a da do kraja ovog meseca i tekućeg ispitnog roka "predviđamo da će biti izdato i do 1.250 licenci za obavljanje poslova posredovanja u prometu i zakupu nepokretnosti".\n"Procene su govorile da u Srbiji ima oko 1.300 agenata, a prema broju prijavljenih kandidata u dva ispitna roka, vidimo da je interesovanje za obavljaanje ovih poslova daleko veće", rekla je Kovač.\nMinistar privrede Željko Sertić izjavio je da su posrednici donošenjem ovog zakona uradili veliki posao jer su se sami založili da podignu kvalitet rada unutar svoje delatnosti i sebi postavili veće kriterijume.\nZemlje u okruženju su, kako je naveo, od strane zaštitnika potrošača inicirale ovakve zakone i zaštitnici potrošača su se borili da ograniče prava ili povećaju cenzuse za kompanije ili preduzetnike koji se bave prometom nepoketnosti, a u slučaju Srbije, kako je reako, sve to su inicirali sami posrednici.\nPotpredsednik PKS-a Slobodan Samardžić izjavio je da je promet nepokretnostima veoma značajna sfera ekonomije, budući da tržište nepokretnostima predstavlja barometar privredne aktivnosti određene zemlje.\n"Ova oblast dobija i posebnu težinu, kada su u pitanju investicije, jer oblast uređena po evropskim modelima poslovanja, uliva poverenje potencijalnim ulagačima", rekao je on.\nIzvor: Vebsajt Privredne komore Srbije, 13.5.2015.


Do 6. septembra konkurs za sufinansiranje mera energetske efikasnosti na kućama u IV zoni i zgradama u Užicu - Užicka Republika Press\nDo 6. septembra konkurs za sufinansiranje mera energetske efikasnosti na kućama u IV zoni i zgradama u Užicu\nMere energetske efikasnosti na kućama u četvrtoj zoni i za stanove u stambenim zgradama na području Užica biće subvencionisane sa 18 miliona dinara od kojih je devet miliona od Ministarstva rudarstva i energetike i još toliko iz gradskog budžeta. Vlasnici porodičnih kuća mogu konkurisati za termičku izolaciju, stolariju i kotlove na gas, a za stanove u stambenim zgradama samo za stolariju. Javni poziv za vlasnike kuća i stanova raspisan je do 6.septembra, nakon čega će komisija proceniti koji od ponuđenih objekata imaju pravo na subvencije.\nMere koje su propisane i koje je Ministarstvo rudarstva i energetike dozvolilo za sufinansiranje su mere nabavke materijala za termičku izolaciju spoljnih zidova porodičnih kuća gde je planirano 2 400 000 dinara za ugradnju stolarije. Po ovom osnovu za vlasnike kuća u četvrtoj zoni planirano je 3 100 000 dinara, dok vlasnici stanova u gradu mogu da računa na sredstva u ukupnom iznosu od devet miliona dinara.\nVisina povraćaja sredstava po objektu je 120 hiljada dinara za termoizolaciju, 80 hiljada za stolariju u porodičnim kućama i stanovima, kao i 70 hiljada dinara za kotlove na gas. Jovičić je dodala i da svaki vlasnik stana pojedinačno konkuriše, a ne u okviru stambene zajednice.\nZa razliku od prethodnih konkursa za subvencionisanje mera energetske efikasnosti koje Užice sprovodi od 2014. godine prilikom konkurisanja na ovaj javni poziv građani moraju da izaberu privrednog subjekta koji se nalazi na listi izabranih privrednih subjekata grada Užica. Lista se nalazi na zvaničnoj internet stranici grada Užica i naći će se u dokumentaciji koju građani preuzimaju u okviru javnog poziva.\nSvi radovi na izabranim objektima su planirani da se završe do 15. novembra. Informacije vezane za javni poziv mogu se dobiti na naznačenoj mejl adresi na javnom pozivu i na broj telefona Odeljenja zaštite životne sredine 592-421.\nPravo na konkurs imaju svi sugrađani koji su izvršili legalizaciju svojih objekata, platili zaostale poreske obaveze i koju su vlasnici objekta i u istom žive, naglasila je Nada Jovićić, članica Gradskog veća za zaštitu životne sredine.\nInače, u četvrtu zonu stanovanja po poreskom rešenju spadaju sva sela na teritoriji grada Užica i deo Gradske opštine Sevojno.\nSvi zainteresovani detaljnije informacije o javnom pozivu mogu dobiti preko mejl adrese ekologija@uzice.rs, telefona 031 592 421 ili lično u Odeljenju za zaštitu životne sredine (Šarena sala).\nKompletirane prijava se predaju lično u pisarnici Gradske uprave za urbanizam, kancelarija br. 9 ili preporučeno poštom na adresu:\nGrad Užice, Gradska Uprava za Urbanizam, ODELJENJE ZA ZAŠTITU ŽIVOTNE SREDINE, Dimitrija Tucovića 52.\nOvome dodajemo da će do kraja avgusta i početkom septembra ukupno 67 lokalnih samouprava u Srbiji raspisati javne pozive na kojima će oko 10.000 domaćinstava i stambenih zgrada dobiti od 70 do 500 hiljada dinara za zamenu prozora i vrata, ugradnju izolacije i instaliranje kotlova i peći na čistija goriva.


LSV | UDS: Izbori su prilika da bude izabrana politika za normalan život\nBeograd, 03. jun 2020 - Bojan Đurić, jedan od lidera Ujedinjene demokratske Srbije rekao je u Velikom Gradištu da su izbori 21. juna prilika da se ljudi vrate u politiku i kroz nju stvore uslove za noramalan život.\n„Izbori 21. juna su važni, zbog toga što je to prilika; I mi to i radimo, kao Ujedinjena demokratska Srbija, pravimo prvi korak povratka ljudi u politku“, kaže Đurić.\nĐurić je objasnio da je politika za koju se Ujedinjena demokratska Srbija bori ona u kojoj će građani živeti normalno od svog rada, obrazovati se da bi živeli i radili u ovoj zemlji, u kojoj će im biti zagarantovana pravda na sudu i u kojoj će osećati sigurnost i spokoj za planiranje budućnosti.\n„(U pravljenju) politike u kojoj je normalno da imamo zemlju u kojoj je normalna vest da se pravda dobija na sudu, da se deca školuju i da žele da ostanu ovde, da ljudi normalno žive, da rade i da planiraju svoju starost“, kazao je Đurić u Velikom Gradištu.\nOn je dodao da je stvaranje takve politike, po meri građana Srbije, nešto što će Ujedinjena demokratska Srbija i učiniti na predstojećim izborima i pozvao sve ljude koji misle na isti način da se uključe\n„To je politički posao za Ujedinjenu demokratsku Srbiju na izborima 21. juna i to je naša politička poruka svim ljudima čije učešće u našoj politici želimo“, rekao je Đurić.


Mekejn: Veoma me brine potencijal konfrontacije na Balkanu - Prnjavorski informativni portal\nMekejn: Veoma me brine potencijal konfrontacije na Balkanu\nAmerički senator i predsjedavajući komiteta Senata za oružane snage Džon Mekejn izjavio je danas da je veoma zabrinut zbog “tenzija, rivalstava i potencijala konfrontacije na Balkanu” i najavio da će SAD naredne sedmice ratifikovati Protokol o pristupanju Crne Gore NATO.\n“To zahtijeva pažnju Evropske unije, NATO i svih saveznika da pokušaju da spriječe neke od tih pretećih i moguće pretećih kriza”, rekao je Mekejn za portal Juropijen Vestern Balkans (EWB) na Briselskom forumu Njemačkog Maršalovog fonda u SAD.\nOn je istovremeno ukazao na značaj prijema Crne Gore u Alijansu izrazivši uvjerenje da će SAD slijedeće nedjelje ratifikovati Protokol o pristupanju Crne Gore u NATO.\nTim povodom, Mekejn je prenio da mu je general Kertis Skaparotij, komandant američke komande u Evropi, rekao da bi eventualni neulazak Crne Gore u NATO bila “apsolutna katastrofa” kao i da bi posljedice toga mogle da “uzdrmaju region koji je ionako nestabilan”.\nNajavljujući proces glasanja o članstvu Crne Gore u NATO za ponedjeljak, Mekejn je izrazio uvjerenje da će velika većina članova Senata to podržati.\nKako je dodao, može se zamisliti kakav bi uticaj imalo ako bi SAD odbile zahtjev Crne Gore za ulazak u NATO.\nIstovremeno, Mekejn je rekao da je “dobro poznato da su Rusi pokušali puč u Crnoj Gori kao i dobro je poznato da taj puč nije uspio”.\nTakođe je podsjetio da je za sticanje prava na članstvo u NATO potrebno da se prođe veoma dug proces.\nCrna Gora je “mala zemlja, ali geografski to je veoma interesantno mjesto”, rekao je Mekejn.


Uhapšen Iranac osumnjičen za ubistvo sudije u Briselu\nBRISEL - Belgijska policija je uhapsila muškarca iranskog porekla osumnjičenog da je juče ubio sudiju Izabel Brandon (Isabelle) i njenog saradnika Andrea Belemansa (Bellemans) posle saslušanja u sudnici u Briselu nakon čega je napadač pobegao, javila su belgijska sredstva informisanja.\nBRISEL - Evropska komisija je ocenila da je u Srbiji došlo do izvesnog porasta industrijske proizvodnje i izvoza, uz smanjenje spoljnotrgovinskog deficita, ali je zaključila da je u zemlji i dalje teška ekonomska situacija.\nMinistarka sporta - svetski putnik\nBEOGRAD - Značaj omladinske i sportske politike prerastao je okvire Srbije jer je o njenom razvoju ministarka Snežana Samardžić-Marković, s petočlanom delegacijom, morala da raspravlja čak u Briselu!\nBerluskoni: EU treba da pruži pomoć Atini\nRIM - Italijanski premijer Silvio Berluskoni izjavio je da njegova zemlja u potpunosti podržava zalaganja da Evropska unija ukaže pomoć Grčkoj za rešenje tekuće finansijske krize u toj zemlji. - Mi smo potpuno blagonakloni kad je reč o pomoći EU Grčkoj\nPapandreu: Ne napuštamo evrozonu!\nBRISEL - Grčki premijer Jorgos Papandreu izjavio je u Briselu da ne dolazi u obzir da njegova zemlja napusti evrozonu, odnosno da postoji "nulta šansa" da će Grčka napustiti zonu zajedničke evropske valute.\nTuristička ponuda Srbije na sajmu u Briselu\nBEOGRAD - Na Međunarodnom sajmu turizma "Vakantije salon 2010" u Briselu, koji počinje danas i traje do 8. februara, biće predstavljena i turistička ponuda Srbije. Kako kažu u Turističkoj organizaciji Srbije\nBrisel: Protest 20.000 radnika\nBRISEL - Više od 20.000 radnika okupilo se danas ispred sedišta Evropske unije u Briselu, tražeći više posla i garancije socijalne sigurnosti. Učesnici protesta tvrde da multinacionalne\nGodina 2010. važna za evropsku budućnost Srbije\nBRISEL - Godina 2010. biće veoma važna za evropsku budućnost Srbije i zapadnog Balkana u celini, složili su se juče u Briselu nakon sednice ministarskog političkog dijaloga


Windows 7 i Vista izdanja\nMicrosot je najavio da će izdati nove update-ove za personalne računare koji rade na Windows 7 operativnom sistemu dok će istovremeno isporučiti Release Candidate build za Service Pack 2 za Windows Vista i Windows Server odabranim grupama testera.\nBrian LeBlanc, menadžer kompanije za Windows 7 naveo je da će kompanija izdati pet test update-ova 24. februara koji će omogućiti testiranje i verifikaciju mogućnosti kompanije da isporučuje i upravlja update-ovima u okviru Windows-a 7.\nRivaTuner plugin za regulaciju napona GT2xx i HD4870\nSoftver sa kojim bi mogli menjati napone procesora ili memorije grafičkih akceleratora dugo smo čekali.\nŠto se tiče overkloka, posredstvom softvera, svima je jasno da je Riva Tuner najpopularnije sredstvo.\nOvom prilikom posredstvom nadogradnje Riva Tuner aplikacije omogućeno je, pored overkloka, i menjanje napona kako GPU-a, tako i memorije.\nApple je postavio tri nova update-a za Mac OS X, dva za Java i jedan za Windows verziju njihovog Safari pretraživača. I Apple i US Computer Emergency Response tim savetuju korisnike i administratora da odmah instaliraju sve update-ove.\nFirefox dobija na udelu\nWeb pretraživači kompanije Mozilla trenutno zauzimaju 8.69% globalnog tržišta pretraživača, navodi se u istraživanju kompanije OneStat.


Objavljeno nedelja, 19 april 2015 07:10\nPredsjednik Opštine Pljevlja Mirko Đačić kazao je da je za šest mjeseci od kada je preuzeo upravljanje u toj lokalnoj upravi je zaposlio 33 nova radnika, istovremeno optužujući prethodnu lokalnu vlast za nepotizam i prekomjerno zapošljavanje.\nNa konferenciji za novinare Đačić je rekao da je radnike zaposlio na određeno vrijeme, jer su se mnogi žalili "da nemaju hljeba da jedu", objavio je Portal Vijesti.\n"Šta biste vi uradili. Vjerujem da biste i vi kao ljudi povukli neki potez i omogućili toj porodici da se prehrani sljedeća dva mjeseca", rekao je Đačić obraćajući se novinarima.\nOn je kazao da bi trebalo zaposliti znatno više ljudi kada bi slijedili primjer svojih prethodnika iz Socijalističke narodne partije (SNP) i Demokratskog fronta (DF), navodeći podatak da je ta koalicija u periodu od 2011. do 2014. imala 720 zapošljavanja na određeno vrijeme.\nKako je navedeno, Đačić je kazao da je trošak za njihove neto zarade iznosio 430.000 eura, a da je sadašnja lokalna vlast za šest meseci za neto zarade izdvojila 36.000 eura. najavljujući da će u narednom periodu na sajtu Opštine objaviti imena svih onih koje je u prethodnom periodu zaposlila prethodna lokalna vlast.\nPrvi čovjek Pljevalja je optužio prethodnu lokalnu vlast za ostvarivanje najprljavijih ličnih interesa i poslovni nemoral, navodeći da će to potkrijepiti dokazima.\n"Pojedinci među njima bili su kreatori jedne krajnje odiozne politike, realizatori ličnih interesa, prazni filozofi naslonjeni na novac građana ovog grada. Kukavice koje se ne usuđuju da probaju da zarađuju na tržištu rada. Kako su se primakli lokalnom ili državnom budžetu, ne umiju godinama da se odmaknu. Nesposobni su do kraja. Mnogi od njih su zapošljavali svoje supruge, braću, djecu i sve ćemo ih predstaviti jednog po jednog u narednom periodu", citirao su Vijesti riječi Đačića.\nOn je kazao da je za prva tri mjeseca ove godine prihodovano svega 11 odsto od planiranih 18,5 miliona eura, dakle prihodovali su svega nešto oko dva miliona eura, a da obaveze Opštine iznose oko 20 miliona eura, od kojih je za naplatu dospjelo 3,5 miliona eura.\nĐačić je nazvao novinarčićima i raznim piskaralima novinare koji su u prethodnom periodu kritički pisali o njegovom dosadašnjem radu, optuživši ih da su zluradi i maliciozni i da su bili odani prethonoj lokalnoj administraciji.\n"Ti novinari i danas svojim trulim perima nastoje održati agoniju koju su kreirali i uspješno održavali, a probleme pokušavali da prenose nekom drugom“, rekao je Đačić.\nZbog uvreda koje je iznio na njihov račun novinari štampanih medija juče su odustali od postavljanja pitanja predsjedniku Opštine i zbog ignorantskog odnosa prema predstavnicima medija u dosadašnjem radu, zaključio je portal.\nOpština Pljevlja ima milionske obaveze po osnovu jedanaest kredita


RTCG - Radio Televizija Crne Gore - Nacionalni javni servis :: Politika :: Medojević bi odbranu, Radulović nauku\n16. 10. 2020. 07:10 >> 17:38 35\nPZP PREDLOŽIO MINISTRA\nMedojević bi odbranu, Radulović nauku\nPokret za promjene se već izjasnio da bi funkciju ministra odbrane najbolje obavljao predsjednik partije Nebojša Medojević, koji bi ujedno pokrivao i mjesto potpredsjednika Vlade, a da bi resor nauke trebalo da pripadne zamjeniku predsjednika PzP-a Branku Raduloviću.\nTo je Danu kazala funkcionerka PzP-a Branka Bošnjak, koja je dodala da je ona predložena za resor prosvjete, dok je Veljko Vasiljević predložen za resor održivog razvoja i turizma.\nNa zahtjev mandatara Zdravka Krivokapića, sve partije su već dostavile zahtjeve za ministarstva za koja smatraju da imaju kadar dovoljno kvalitetan za čelne pozicije u tim resorima. Međutim, nijedna partija osim Pokreta za promjene (PzP) još nema imena za resore za koja su pokazali interesovanje.\nPoslanik PzP-a Branka Bošnjak kazala je da su prilikom odluke o izboru resora birali odbranu, nauku, obrazovanje i Ministarstvo za održivi razvoj i turizam zato što smatraju da imaju ljude koji su najbolji i najkvalifikovaniji za te pozicije.\nIstakla je da u partiji imaju mnogo više stručnjaka od predloženih, ali nijesu htjeli da budu neskromni u zahtjevima, već da oni budu u skladu sa izbornim rezultatom.\n“Pokret za promjene se već izjasnio da bi funkciju ministra odbrane najbolje obavljao predsjednik partije Nebojša Medojević, koji bi ujedno pokrivao i funkciju potpredsjednika Vlade, da bi resor nauke trebalo da pripadne zamjeniku predsjednika PzP-a Branku Raduloviću, dok smo Veljka Vasiljevića predložili za resor za održivi razvoj i turizam, a mene za resor prosvjete. Smatramo i da Ministarstvo nauke treba da se transformiše u ministarstvo nauke, tehnologije i razvoja i da bi Branko Radulović, redovni profesor na Univerzitetu, potvrđen i u nauci i u privredi, kao dobitnik Avnojske nagrade za najbolju privrednu organizaciju MZT, mogao da kroz to ministarstvo pokrene novi investicioni ciklus nauke u funkciji provrednog razvoja”, rekla je Bošnjak.\nŠto se tiče predloga da Medojević bude na čelu Ministarstva odbrane, ona je kazala da su se vodili time što ga za tu poziciju preporučuje i što je, između ostalog, dobitnik nagrade za doprinos u borbi protiv korupcije koju dodjeljuje američka agencija za tu oblast.\n“Medojević je stručnjak na međunarodnom nivou u borbi protiv organizovanog kriminala i korupcije, a dugo je bio i član skupštinskog odbora za bezbjednost. Zadužen za demontažu totalitarnog sistema i borbu protiv korupcije, bio bi kompetentan i za potpredsjedničko mjesto, a uz to bi pokrivao i resor odbrane”, kazala je Bošnjak.\nVasiljević bi, tvrdi, poziciju ministra za održivi razvoj i turizam obavljao stručno jer je kao građevinski inženjer i magistar ekonomije potvrđen u praksi, a predao je i doktorsku disertaciju, tako da je vrlo kompetentan i iskusan za taj resor, od menadžerskih vještina do uskostručnih stvari.\n“I moja biografija je poznata: doktor nauka sa velikim iskustvom na Univerzitetu Crne Gore (bila sam i član upravnog odbora) i kroz desetogodišnji rad sa Američkim savjetom za međunarodno obrazovanje, jer sam bila koordinator za Crnu Goru. U više mandata bila sam i član skupštinskog odbora za tu oblast. Mislim da je svima jasno da smo birali kompetentne ljude za funkcije za koje smo dali predloge. Kompetentnost i stručnost su nam bile jedine vodilje, ali i spremnost na doprinos koji smo voljni da damo na tim pozicijama”, kazala je Bošnjak.\nKako je istakla, poštovaće svačiji predlog, ali će, ukoliko budu imali konkurenciju u istim resorima od strane drugih partija, morati uporediti biografije, s obzirom da nova vlada zaista traži stručnjake na ključnim pozicijama.\n“Pred svima nama je veliki posao i velika odgovornost i vjerujem da ćemo svi, posebno mandatar Krivokapić, donijeti prave odluke, u interersu svih građana Crne Gore”, navela je Bošnjak.\nNebojša Medojević Branko Radulović Branka Bošnjak Veljko Vasiljević\n"Vlasnici Vijesti upravljaju kompletnim bezbjednosnim sektorom"\nNa premijerskom zadnju riječ imaće poslanik\n"Razgovori o kohabitaciji pokazuju slabost Vlade"\n16. 01. 2021. 11